នៅក្នុងការសម្ភាសជាលើកទី២នេះ អ្នកមីង ធូ ចាន់ថុលបានប្រាប់ពីការសិក្សាថាគាត់រៀន បានត្រឹមតែថ្នាក់ទី៣ ។​ ហើយអ្នកមីងបានរៀបការនៅឆ្នាំ១៩៨៧ ហើយក្រោយមកបានកូន៣ នាក់។ ស្វាមីអ្នកមីងបានទៅចោលគាត់ហើយ លែងត្រលប់ ហើយអ្នកមីងបានឈឺស្ទើរស្លាប់ ព្រោះទើបតែឆ្លងទន្លេរួច។ បន្ទាប់ពីកូនពៅបាន៩ឆ្នាំគាត់បានមានស្វាមីម្នាក់ទៀត។ អ្នកមីង បានឆ្លងកាត់របបលន់ នល់ ឃើញមានការទម្លាក់គ្រាប់បែក ហើយរបបប៉ុល ពត គឺមានការ លំបាក ហើយអត់ឃ្លាន។ ឪពុកត្រូវគេយកទៅសម្លាប់ចោល ។ អ្នកមីងមានការលំបាកក្នុងជីវ ភាពគ្រួសារ ព្រោះដោយសារភាពក្រីក្រ ហើយអ្នកផ្ទះឈឺហើយត្រូវខ្ចីលុយគេយកមកមើល ជម្ងឺ ហើយជំពាក់លុយគេ ដើមជាការការជាដើម។

ការសម្ភាសជាលើកទី២របស់អ្នកមីង ធូ ចាន់ថុល

*ក៖ អ្នកសម្ភាសឈ្មោះ ញ៉ែម សុគន្ធា ខ៖ អ្នកដែលត្រូវគេសម្ភាសឈ្មោះ ធូ ចាន់ថុល*

ក៖ ជាដំបូងនាងខ្ញុំសូមថ្លែងអំណរគុណដល់អ្នកមីងដែលអោយញ៉ុមសម្ភាសអំពីជីវប្រវត្តិរបស់ អ្នកមីង។ នាងខ្ញុំឈ្មោះឈ្មោះញ៉ែមសុគន្ធា ជាអ្នកសម្ភាសអំពីជីវិតរបស់អ្នកមីងនៅក្នុងថ្ងៃ នេះ។ ពួកយើងសម្ភាសគឺនៅភូមិកោះគរ ឃុំរកាខ្ពស់ ស្រុកស្អាង ខេត្តកណ្តាល ប្រទេស កម្ពូជា។ ពួកយើងសម្ភាសគឺនៅក្នុងខែមិនា ឆ្នាំ២០១៨។ ហើយអញ្ចឹងកាលពេលមុនញ៉ុមបាន សម្ភាសអំពីជីវប្រវត្តិរបស់អ្នកមីងម្តងរួចមកហើយ។ អញ្ជឹងញ៉ុមនឹងធ្វើការសម្ភាសអំពីជីវប្រវត្តិ របស់អ្នកមីងជាលើកទី២ម្តងទៀត ដែលពីមុនអត់ទាន់បានដឹងទាំងអស់អំពីជីវិតអ្នកមីងក៏ដូច ជាក្រុមគ្រួសារក៏ដូចជាជីវិតអ្នកមីងឆ្លងកាត់នៅក្នុងរបបសង្គ្រាមក៏ដូចជាដំនើរជីវិតនិងការរកស៊ី ពីប្រពន្ធកូនចៅអំពីការសិក្សាអីអញ្ចឹងទៅអ្នកមីងណាស៎ មីងសូមប្រាប់ឈ្មោះម្តងទៀតមើល ឈ្មោះអីគេមីង?

ខ៖ នាងខ្ញុំឈ្មោះធូ ចាន់ថុល។

ក៖សម្រាប់អ្នកមីងអ្នកមីងរៀនបានសិក្សាដល់ថ្នាក់ទីប៉ុន្មានដែរអ្នកមីង?

ខ៖ ញ៉ុមហេ៎្ហ? ថ្នាក់ទី៣ហ្នឹង។

ក៖ ទី៣ហេ៎្ហ។ ជំនាន់សង្គមឬក៏បែក?

ខ៖ អត់ទេ។ ជំនាន់ហ្នឹងៗញ៉ុមរៀនបានថ្នាក់ទី៣ គ្រាន់តែឡើងថ្នាក់ទី៣ញ៉ុមឈប់រៀន បណ្តោយ។

ក៖ មូលហេតុអីដែរអ្នកមីង?

ខ៖ មូលហេតុមកពីម្តាយខ្ញុំអត់មានអ្នកណាគេជួយរកជួយធ្វើអីទាំងអស់។ អញ្ជឹងមានតែញ៉ុម មួយដើរធ្វើស្រែធ្វើចម្ការចិញ្ចឹមបងប្អូនទាំងអស់ហ្នឹងអញ្ចឹងទៅ ហើយដើរលក់នំលក់អីអញ្ចឹង ទៅ។ ហើយខ្ញុំនៅនេះហើយញ៉ុមទៅនៅចាក់អង្រែទៀត។

ក៖ ចា៎!

ខ៖ ទៅនៅចាក់អង្រែទៅដើរលក់នំទៅដើរលក់ជ្រក់អីតាមផ្ទះគេ។

ក៖ ចា៎! អញ្ចឹងពេលមុនអ្នកមីងប្រាប់ថាម៉ែអ្នកមីងរកស៊ីលក់ជ្រក់មីងណោះ?

ខ៖ ចា៎!

ក៖ ដល់ពេលបែកពីប៉ុល ពតហើយ ក៏នៅតែរកស៊ីលក់ជ្រក់ទៀត?

ខ៖ បែកពីអាពតហើយ ចាំមើលយើងបែកពីអាពតហើយ ខ្ញុំចាប់ផ្តើមលក់អន្សមដំឡូង។

ក៖ ចា៎!

ខ៖ ​នៅវត្តឈូងលៀបនេះ។ ដូរអង្ករសម្រូបយើងចាយលុយវៀតណាម។

ក៖ ហ៊ី!

ខ៖យើងធ្វើអន្សមដំឡូងហា៎។ អន្សមដំឡូងហ្នឹង ទៅយកទៅដូរយើងងើបពីយប់ទៅយក ទៅ ដូរទៅៗដូរជាមួយពួកគាត់។ កាលហ្នឹងជំនាន់ហ្នឹងគេហៅថារត់ពន្ធ។

ក៖ ចា៎!

ខ៖ ហ្នឹងហើយ។ ជំនាន់យើងហ្នឹងគេហៅថារត់ពន្ធហើយញ៉ុមងើបទៅដូរនំដំឡូងហ្នឹងអញ្ចឹង ជាមួយគេជាមួយឯងហ្នឹងអញ្ជឹងទៅ។ នៅមុខវត្តឈូងលៀបហ្នឹងទៅ។

ក៖ ហ៊ី!

ខ៖ ហើយដល់បន្ទាប់មក ពេលមកពីលក់នំលក់អីបានមករៀន ហើយអញ្ចឹងវារៀនអត់ទាន់គេ ទេ។

ក៖ ហ៊ី! អញ្ជឹងវាពិបាកអញ្ជឹងបានឈប់រៀនទៅមីងណោះ?

ខ៖ ចា៎! ព្រោះអីញ៉ុមម្តាយមេម៉ាយចិញ្ចឹមកូនដល់ទៅ៤ ហើយម្តាយគាត់ចាស់ជរាមួយទៀត។

ក៖ ហ្ហ៎!

ខ៖ អញ្ចឹងអត់មានអ្នកណាជួយជ្រោងទេ។

ក៖ ហើយបងប្រុសមីងអត់ព្រមជួយដែរ?

ខ៖ អត់ទេព្រោះគេរៀន។

ក៖ ហ្ហ៎!

ខ៖ គេនៅរៀន។

ក៖ សុទ្ធតែគេនៅរៀនទាំងអស់គ្នាហ្នឹង?

ខ៖ អញ្ជឹងមានតែញ៉ុមមួយទេ។ ចា៎! រៀន បងប្អូន៤នាក់រៀន៣។

ក៖ហ៊ី!

ខ៖ ញ៉ុមរៀនដែរ តែញ៉ុមរៀនអត់បានដិតដល់ទេ។

ក៖ តាមពិតហា៎ពួកគាត់គួរតែដឹងគុណអ្នកមីងអោយច្រើន ហើយដោយសារអ្នកមីងលះបង់ ច្រើនសម្រាប់គ្រួសារខ្លាំងណាស់។

ខ៖ ចា៎!

ក៖ អត់បានរៀន តែពួកគាត់សុទ្ធតែបានរៀនទាំងអស់គ្នា។

ខ៖ បានរៀន។

ក៖ ហើយប្អូនបានធ្វើពេទ្យទៀត។

ខ៖ ចា៎!

ក៖ គួរតែនឹកឃើញគុណបងស្រីដែលខំជួយនេះហិទៅអត់ចង់ស្គាល់បងប្អូនអត់ដែលមកលេង មកអីវិញ។

ខ៖ ចា៎! អត់ដែលទេ។

ក៖ ចុះដល់ពេលប្អូនមីងនៅជិតនេះបងអីមានទាក់ទងអីជាមួយអត់?

ខ៖ អត់! ដូចអត់មានទាក់ទងអីផង។

ក៖ ដូចទាក់ទងមកអញ្ជឹងណាស៎។

ខ៖ អត់ដែលមកទេ។ មកពេលការកូនវាអាហ្នឹងមក។

ក៖ ហ៊ី!

ខ៖ ចា៎!

ក៖ តែអត់មានទំនាស់អីណាអ្នកមីងណោះ?

ខ៖ អត់មានទំនាស់អីទេ។

ក៖ ចម្លែក!

ខ៖ ចម្លែក!

ក៖ ហ្នឹងហើយ។

ខ៖ ចម្លែកៗមែន។

ក៖ និយាយទៅរៀងៗខ្លួនម៉ងទៅ។ ធម្មតាអ្នកមីងមនុស្សត្រូវតែមានបងប្អូនដោយសារពេល ចូលឆ្នាំពេលភ្ជុំអីអញ្ជឹងទៅជួបជុំគ្នាលេងសើចសប្បាយណាស់មីងណាស៎។

ខ៖ អត់មានទេ។

ក៖ ដល់ពេលរៀងៗខ្លួនអញ្ជឹងទៅចម្លែក។

ខ៖ ចម្លែក។

ក៖ តែអត់អីអ្នកមីងមានបងប្អូនភូមិស្រុកដែរមីងណោះ?

ខ៖ ចា៎! ហ្នឹងហើយ។

ក៖ ចា៎! ដល់ពេលនៅពីក្មេងមកអញ្ចឹងណាស់ពេលមីងរៀនអញ្ចឹង មីងមានក្តីស្រម៉ៃថាចង់ធ្វើ អីអត់?

ខ៖ មានដែរ។

ក៖ ម៉េចវិញទៅមីង?

ខ៖ មានក្តីស្រម៉ៃមួយចង់ធ្វើដូចថាចង់ចាប់អាជីពអីមួយដូចថាអោយមានមុនរបរសម្រាប់ខ្លួន ឯងហា៎។ នឹកឃើញថាឪពុកយើងធ្វើដល់តែដុកទ័រ។ អញ្ចឹងបើអត់ពីគាត់ទៅអោយមានអ្នក ណាគេមួយតំណាងហា៎។ កូនទាំង៤ហ្នឹងហា៎! តែអត់ៗ បានអាប្អូននោះមួយអញ្ចឹងហា៎។

ក៖ អញ្ចឹងបានប្អូនពៅហ្នឹងធ្វើពេទ្យមួយដែរ?

ខ៖ ប្អូនទី៣។

ក៖ ចា៎!

ខ៖ ចា៎! តែអើយដល់មកញ៉ុមអត់មានបានរៀនសូត្រអីជ្រៅជ្រះអីហ្នឹងគេទេ។

ក៖ ចា៎! តែមីងចង់មានមុខរបរអីមួយច្បាស់លាស់ដែរអ៊ីចឹងទៅមីងណេះ?

ខ៖ ញ៉ុមចង់មានរកអាជីពមួយអីអោយនឹងថឹងទៅថាកុំអោយវាហត់ពេកហា៎ព្រោះថាយើងវា ឆ្អែតហើយ ព្រោះថាវានឿយពេកហើយហា៎! នឿយឆ្អែត ឆ្អែតនិយាយលែងចង់ចេញម៉ងហា៎។

ក៖ ហ៊ី!

ខ៖ នឿយឆ្អែតហើយអត់មានថាជួបការសប្បាយទេសព្វថ្ងៃហ្នឹងហើយក៏ដោយ។

ក៖ ហ៊ី!

ខ៖ តិចថាដែលបានដើរទៅណាបានស៊ីអីឆ្ងាញ់ចុះ។ សព្វថ្ងៃរកបានតែដោះបំណុលគេទេ ណាស៎។ ពីរនាក់ប្តីប្រពន្ធ។

ក៖ ហ៊ី!

ខ៖ រាល់ថ្ងៃហ្នឹងហា៎! គ្រាន់តែឥឡូវគ្រាន់តែបានរៀងស្រាលបន្តិចទេ។ បន្តិចទេ មិនច្រើនទេ បន្តិចទេ។

ក៖ ចា៎!

ខ៖ចា៎! ដូចកាលទៅណោះអញ្ចឹង ហ្អែងមិនឃើញញ៉ុមទៅណោះទេ មកទល់សព្វថ្ងៃញ៉ុមមាន ប្លែកទៅណា៎។

ក៖ ចា៎!

ខ៖ មនុស្សយើងបើមានលុយអាហ្នឹងវាប្លែកហើយជឿអត់?

ក៖ ​ហ្នឹងហើយ។

ខ៖ តែអត់លុយ ហើយអត់មានប្លែកទេវានៅតែក្រៀមអ៊ីចឹងវាគ្មានរីកទេ។

ក៖ ចា៎! អញ្ជឹងមីងពេលនៅពីក្មេងមកពេលបែកពី ប៉ុល ពតហ្នឹងដើរលក់អន្សមដំឡូង?

ខ៖ ចា៎! លក់អន្សមដំឡូង លក់ជ្រក់ញ៉ុមដើរដូរត្រើយកើតត្រើយអីណោះ​លក់ជ្រក់ឆៃថាវអី ហ្នឹងដឹងកង់រហូតដល់ឆ្លងទៅដល់ត្រើយកើតហ្ហ៎! ម្នាក់ឯងហា៎។

ក៖ ធ្វើឆៃប៉ូវ ឬក៏ជ្រក់ឆៃថាវ?

ខ៖ ឆៃប៉ូវ ជ្រក់ឆៃថាវក៏មាន។

ក៖ អញ្ចឹងមីងអារបៀបធ្វើជ្រក់ឆៃថាវហ្នឹងដូចតែធ្វើអារបៀបអាស្ពៃហ្នឹងដែរតើមីងហេ៎្ហ?

ខ៖ ចា៎! តែគ្រាន់តែចិតវា ច្របាច់វាជាមួយទឹកអំបិលអោយអស់ហាង។

ក៖​ ហ្នឹងហើយ។

ខ៖ ចា៎!

ក៖ ចុះដល់ពេលគេធ្វើឆៃប៉ូវវិញគេធ្វើម៉េចទៅ?

ខ៖ ធ្វើឆៃប៉ូវ យើងអត់មានធ្វើអីទាំងអស់។ យើងគ្រាន់តែយកឆៃប៉ូវ​ យើងពុះវាជា២ ជា២ហើយ យើងលាងវាអោយស្អាតហើយដាក់ត្រាំទឹកអំបិលហើយស្រង់វាហាលទេ។

ក៖​ ហ្ហ៎! តែប៉ុណ្ណឹងទេហេ៎្ហមីង?

ខ៖ ចា៎! ហ្នឹងហើយ ហ្នឹងឆៃប៉ូវប្រៃ។

ក៖ ចា៎!

ខ៖បើយើងចង់ធ្វើឆៃប៉ូវផ្អែម ឆៃប៉ូវជូរអីអាហ្នឹង។ យើងត្រាំវាអោយអស់ជូរទៅ អាហ្នឹងយើង យកមកប្រលាក់ស្ករ។

ក៖ អាហ្នឹងយើងយកមកប្រលាក់តែទឹកស្ករទេអ្នកមីងណេះ?

ខ៖ ចា៎! អាហ្នឹងប្រលាក់តែទឹកស្ករត្រាំតែទឹកស្ករទេណាស៎។

ក៖ ដោយសារញ៉ុមឃើញនៅផ្សារមើលទៅគេលក់ស្រួយៗហើយស្រស់ៗ។ គេធ្វើម៉េចបានគេ រក្សាមួយហ្នឹងបានអ្នកមីង?

ខ៖ អើយអាហ្នឹងគេត្រាំទឹកខ្មេះ។

ក៖ ហ្ហ៎!

ខ៖ ត្រាំទឹកខ្មេះអញ្ចឹងទៅ។

ក៖ ​ចិតភ្លាមដាក់ត្រាំទឹកខ្មេះយកតែម្តងឬក៏ហាលសិន?

ខ ៖ហាលគេហាលសិន។

ក៖ ហើយត្រាំទឹកខ្មេះ?

ខ៖ គេហាលអោយវាអស់ហាង។ ចា៎! ច្របាច់អោយអស់អានេះសិន ធម្មតាយើងច្របាច់ទៅ យើងដាក់ចូលក្នុងទឹកខ្មេះវាមានជាតិស្រួយហើយ។

ក៖ ហ្ហ៎!

ខ៖ ហ្នឹងហើយ។

ក៖ អញ្ចឹងត្រូវតែត្រាំទឹកខ្មេះជាដឺរេចតែម្តង?

ខ៖ ហ្នឹងហើយ។

ក៖ ទឹកខ្មេះទឹកត្នោតយើងឬក៏ទឹកខ្មេះចេក?

ខ៖ទឹកខ្មេះយើងអាទឹកខ្មេះជូរអែម យើងកុំត្រាំទឹកខ្មេះបារាំង។

ក៖ ហ្ហ៎!

ខ៖ វាកាត់ច្រើនពេក។

ក៖ អញ្ចឹងអាទឹកខ្មេះទឹកត្នោតហ្នឹងមីងណោះ?

ខ៖ ហ្នឹងហើយ។

ក៖ ឆ្ងាញ់ណាស់ ទឹកខ្មេះទឹកត្នោត ញ៉ុមណេះបានម្ទេសមកមួយហោបៅវហើយយកទៅត្រាំ ហើយ។

ខ៖ ត្រាំ។

ក៖ ហ្នឹងហើយមីង។ ហើយអើររបៀបធ្វើ ដូចសារញ៉ុមចេះតែធ្វើអន្សមជ្រូក អន្សមចេក អន្សម ខ្នុរ ដល់ពេលអន្សមដំឡូងគេធ្វើម៉េចទៅមីង?

ខ៖ គេឈូសដំឡូង។

ក៖ ចា៎!

ខ៖ ដំឡូងឈើយើងហ្នឹង។ គេយកវាមកបក យកមកបកវាលាងទឹកអោយស្អាតហើយគេ ឈូសវា។ ឈូសវាឈូសអាដែកឈូសយើងធម្មតាហ្នឹង។

ក៖ ចា៎!

ខ៖ ឈូសសរសៃរៗអញ្ចឹងទៅ ហើយគេយកស្លឹកចេកមកវិចអញ្ចឹងទៅ ហើយដាក់ចេកវេច ដូចយើងហ្នឹងធម្មតា។

ក៖​តែមានលាយអង្ករទេហេ៎្ហ?

ខ៖ អត់មានលាយទេ លាយតែដូងទេ។

ក៖​លាយតែដូងហើយនឹងដាក់ចេកប្រឡោះកណ្តាលអ៊ីចឹងទៅ?

ខ៖ ចា៎! ហ្នឹងហើយ។

ក៖ អើរ! តាមការពិតអត់សូវមានដែលអ្នកណាគេសូវធ្វើមួយហ្នឹងទេ។ អ្នកមីងណាស់ឥឡូវ ណាស់។

ខ៖ ចា៎! ប៉ុន្តែឆ្ងាញ់។

ក៖ ហើយមីងម៉េចអត់ព្រមធ្វើអាហ្នឹងលក់ទៀតដោយសារធ្វើការហេ៎្ហ?

ខ៖ ធ្វើការ ហើយណាមួយយើងអត់មានដំឡូងអត់មានអីផងឥលូវនេះនោះ។

ក៖ ហ្ហ៎!

ខ៖ អត់មានដំឡូងផង។

ក៖ ចា៎! ធ្វើដំឡូងលុះត្រាតែដល់ពេលដែលទៅឆ្ងាយៗទៅស្រុកចម្ការរ។ មួយហ្នឹងស្ងោរតើមីង ហេ៎្ហ អត់ចំហុយទេណាមីងអាហ្នឹង?

ខ៖ ស្ងោរក៏បានចំហុយក៏បានប៉ុន្តែយល់ល្អស្ងោរវាឆាប់ឆ្អិនជាង។

ក៖ ចា៎! តែចំហុយឆ្ងាញ់អ្នកមីងហេ៎្ហ?

ខ៖ ចងដូចគ្នា។ យើងចងខ្សែដូចគ្នាអត់អោយទឹកចូលដូចគ្នា។

ក៖ ចា៎!

ខ៖ ចា៎!

ក៖ អញ្ចឹងពេលហ្នឹងរកស៊ីគ្រាន់បើដែរតើហេ៎្ហ? ទាំង២នាក់ម៉ែជួយប្អូនជួយអី?

ខ៖ ពីរនាក់ម៉ែទៅងើបពីយប់អញ្ចឹងទៅធ្វើអញ្ចឹងទៅដឹកកង់យកទៅវត្តឈូងលៀបហ្នឹង ទៅ បណ្តើរកង់តាមក្រោយ។ ម៉ែដើរតាមក្រោយញ៉ុមដាក់កង់យកទៅ។

ក៖ ចា៎!

ខ៖យកទៅលក់អញ្ចឹងទៅ។

ក៖ ហ៊ីៗ! ចា៎! អញ្ចឹងអ្នកមីងចូលដល់ពេលអាហ្នឹងរៀនដល់ថ្នាក់ទី៣ ក៏រកស៊ីរកអីជាមួយម៉ែ អញ្ចឹងទៅ? ហើយដល់ពេលមីងចូលដល់ក្រុមគ្រួសារប្តីវិញម្តង ការជាមួយនឹងលោកពូប្តីអ្នក មីងគាត់ឈ្មោះអីគេដែរ?

ខ៖ គ្រួសារញ៉ុមមុនមែន?

ក៖ អ្នកមីងមានស្វាមីពេលមុនដែរហេ៎្ហ?

ខ៖​ ចា៎!

ក៖ ឥឡូវនិយាយពីស្វាមីពេលមុន ស្វាមីពេលមុនគាត់ឈ្មោះអីគេវិញ?

ខ៖ ឈ្មោះធី។

ក៖ អីគេធីវិញ?

ខ៖ ហង្ស វុទ្ធី។

ក៖ ចា៎! ឥឡូវគាត់រស់ឬក៏អនិច្ចកម្ម?

ខ៖ គាត់នៅរស់តើ។

ក៖ ហ្ហ៎! អញ្ចឹងលែងគ្នាហើយមីងណោះ?

ខ៖ ចា៎! លែងគ្នា។ គាត់ទៅចោលតែម្តង។

ក៖ ហ៊ី! យ៉ាប់ម៉ង។

ខ៖ ញ៉ុមឆ្លងទន្លេ។ ញ៉ុមឆ្លងទន្លេហើយម៉ោង៥អ៊ីចឹងគេទៅបាត់ ទៅបាត់រហូតទៅ។

ក៖ ហើយអត់ តែឥឡូវដឹងថាដំណឹងនៅណាអីអត់?

ខ៖ នៅបាត់ដំបង។

ក៖ ចំហើយម៉េចទៅចោលប្រពន្ធអ៊ីចឹង?

ខ៖ ចា៎!!ញ៉ុមឆ្លងទន្លេហើយល្ងាចហ្នឹងអ៊ីចឹងចេញទៅបាត់ ទៅបាត់រហូតទល់តែសព្វថ្ងៃហ្នឹង!!

ក៖ ហើយអត់លែងគ្នាទេអ៊ីចឹង?

ខ៖ អត់មានឈ្លោះអត់មានទាស់អត់មានលែងគ្នាអីទេ!!ក៖ហ៊ីៗ!!ខ៖តែទៅបាត់រហូតទល់សព្វថ្ងៃហ្នឹងមក គិតទៅ២៧ ២៨ឆ្នំាមកហើយ!!!

ក៖ មីងពេលហ្នឹងរៀបការអាយុប៉ុន្មាន?

ខ៖ ញ៉ុមការអាយុ១៩ឆ្នាំ។

ក៖ ហើយប៉ុន្មានឆ្នាំបានបែកគ្នា?

ខ៖អើយ កូន កូន៣ ។

ក៖ ហើយទៅចោលកូនទាំង៣?

ខ៖ ចា៎ កូន៣កើតចុងក្រោយគេហ្នឹង។

ក៖ ហើយគាត់មានយកកូនទៅខ្លះទេ?

ខ៖ អត់មានទេ!!

ក៖ ហ៊ីៗៗៗអីក៏ទំលាក់បន្ទុកអោយមកគេទាំងអស់ម៉្លេះ!!!

ខ៖ ញ៉ុមនៅគ្រប់គ្រងទាំងអស់!!ញ៉ូមនៅគ្រប់គ្រង!!

ក៖ ហើយចុះម៉ែក្មេកអីថាម៉េចទៅអញ្ចឹង?

ខ៖ម៉ែក្មេកញ៉ុមអត់មានទេ គាត់ស្លាប់កាលពីអាពតដែរ!!

ក៖ អញ្ចឹងគាត់កំព្រាហេ?

ខ៖​ចា៎គាត់កំព្រាមានតែម្តាយចុង!!

ក៖ ហ៊ី!!ហើយបងប្អូនគាត់អីវ៉ាន់?

ខ៖ បងប្អូននៅជុំទាំងអស់ហ្នឹង នៅកោះធំ នៅចាក់អង្រែ នៅប្រាសាទ!

ក៖ហើយចុះបងប្អូននិយាយថាម៉េចទៅមីងទៅចោលកូន៣?

ខ៖ គេហួសចិត្តតើ!!ហួសចិត្តហា៎!!

ក៖ គាត់អត់មានជំងឺអីណាហី?

ខ៖ អត់មានជំងឺអីគេទេ គ្រាន់តែថាមានបញ្ហាអញ្ចេះ ឪពុកក្មេកញ៉ុមបងថ្លៃញ៉ុមគេអោយតែញ៉ុមលែងទៅគេសុខចិត្តចិញ្ចឹមញ៉ុម ព្រោះអីប្តីញ៉ុមហ្នឹងកំពូលមនុស្ស។

ក៖ កំពូលម៉េចទៅមីងបានដល់ថ្នាក់ហ្នឹង?

ខ៖ កំពូលមនុស្ស ខ្ញុំមិនដឹងដែរប៉ុន្តែអើរឪពុកក្មេកញ៉ុមថាអស់ទាស់រកលេខដាក់គ្មានហើយ!!

ក៖ ផឹកជក់ខូចម៉េចមីង?

ខ៖ ថាខូចម៉ងកំពូលមហាខូចស្រី!!

ក៖ ហ្ហ៎អោយទៅទៅ!!

ខ៖ ហ្នឹងហើយ!!

ក៖បើសិនជារឿងស្រីហ្នឹង!!

ខ៖ ហើយបើរឿងឪពុកក្មេកបងថ្លៃអីធានាចិញ្ចឹមញ៉ុមទាំងអស់ ប៉ុន្តែញ៉ុម ដូចយើងអត់ពីសាច់គេយើងអត់ទៅតោងតៀមគេធ្វើអី!!

ក៖ ចា៎!!

ខ៖ ចា៎យើងវាមានចិត្តគិតអញ្ចឹងហា៎!!

ក៖ តាមពិតទៅហ្នឹងហា៎ដោយសារស្រីទេមីងណោះ?

ខ៖ ចា៎ទៅជាមួយស្រីតើ!!

ក៖មនុស្សប្រុសអញ្ចឹងហិ!!

ខ៖ ញ៉ុមឆ្លងទន្លេហើយទៅបាត់អញ្ចឹងហិ!!

ក៖ ងាប់ហើយមិនឈឺទាស់ងាប់ហើយមីង?

ខ៖ ហ៊ីញ៉ុមទាស់ប៊ិសងាប់!!

ក៖មែន?

ខ៖ ចា៎ញ៉ុមទាស់ប៊ិសងាប់!!

ក៖ ញ៉ុមមិញនិយាយរៀងលែងទេណាស់ ដល់ពេលនេះមែន!!

ខ៖ ចា៎!!ទាស់ ញ៉ុមប៊ិសងាប់នៅពេទ្យតាខ្មៅតើ!!ពេទ្យជ័យជំនះគេបញ្ជូនទៅសាលហើយតើ!!

ក៖ ចំ!!ពេលហ្នឹងម៉េចមីងពិបាកចិត្តខ្លាំងពេកមីងហេ?

ខ៖អើរចាំមើលហា៎បើនិយាយទៅប្រវត្តិញ៉ុមវាកំសត់ កំសត់ថាគ្មានអ្នកណាកំសត់ដូចទេមើលទៅហ្ហ៎!!ប៉ុន្តែយើងមិនបាច់និយាយអោយវែងឆ្ងាយទេ!!ក៖ហ៊ីៗ!!ខ៖អើយទៅចោលញ៉ុមបាត់អញ្ចឹងហា៎ ធម្មតាយើងនៅជាមួយបងប្អូនយើងមានប្តីហើយហើយយើងនៅជាមួយប្អូនៗលីវនៅអត់ដែលស្រួលទេមែនអត់?អត់ដែលនៅស្រួលទេ ហើយញ៉ុមហា៎កូនបាន៦ បាន៥ខែញ៉ុមចុះទៅវ៉ៃមងហា៎ ចុះទៅដេញត្រីហា៎!!ក៖ចំ!!ខ៖ចុះទៅដេញត្រីហា៎ញ៉ុមដាក់ដេញត្រីយកមងទៅដាក់យកត្រីទៅចិញ្ចឹមកូនអញ្ចឹងទៅ ចុះកូនវានៅទូចហើយយើងនៅស៊ីដោយសារគេយើងលេបអត់រួចទេណាស់ គេថាមួយម៉ាត់មកវាឆ្អែតហើយណាស់!!ពេលដែលស៊ីបាយគឺទឹកភ្នែក អញ្ចឹងហា៎ ហើយដល់តែពេលហើយអញ្ចឹងទៅក៏លែងខ្វល់លែងអីហើយញ៉ុមដល់ឆ្លងទន្លេហើយញ៉ុមដល់អាកូនក្រោយហ្នឹង ឆ្លងទន្លេហើយទៅបាត់អញ្ចឹងហិ!! គេបា្រប់ម៉ាក់ញ៉ុមថា ម៉ាក់ៗម៉ាក់ឯងមើលប្រពន្ធញ៉ុមផងញ៉ុមទៅដើរស៊ីឈ្នួលបោកស្រូវអោយគេ។

ក៖ ប្តីមុនហ្នឹងហេ?

ខ៖ ចា៎!!ដល់គេថាគេទៅហ្នឹងគេទៅបាត់ទៅ ទៅបាត់ប្រហែលជាម៉ោង៨ព្រឹក ម៉ោង៨ព្រឹកឮសូរគេស្រែកថាហ៊ីអាធីគេទៅបាត់ហើយ យកតាំងពីម៉ាញ៉េគេទៅទៀត។ក៖ហ៊ីៗ!!ខ៖​យកតាំងពីម៉ាញ៉េយកតាំងពីបាវគេទៅទៀតថាអញ្ចឹងហា៎!! ហើយយើងនៅលើភ្លើងហ្ហ៎!! យើងដូចរាងផឹប ដូចរាងផឹបនៅក្នុងខ្លួន ផឹបក្នុងខ្លួនចាប់ធ្លាក់ឈាមរហូត ចាប់ធ្លាក់ឈាមរហូត បាតដៃទទេអត់មានលុយអីមួយរៀល ម្តាយញ៉ុមណោះគាត់ពិបាកចិត្តពេកគាត់ដើរចងការគេយកញ៉ុមទៅពេទ្យ ធ្លាក់ឈាមរហូតដល់ពេលគេថាញ៉ុមហ្នឹងប្រហែលជាធ្លាក់ឈាមអត់អស់ទេ គេបារដាច់ស្បូនមនុស្សស្រីយើង ដាច់ស្បូនមួយដុំដូចសាច់គោអញ្ចឹង ហើយគេថាកំទេចយើងអត់ចាប់អារម្មណ៍ហា៎!!

ក៖ តាមពិតស្បូនសោះ?

ខ៖ ចា៎!!ស្បូនដាច់សាច់ស្បូនហា៎!! ដំបៅហូរ ហូរ ថាស្អុយអត់មានអ្នកណាទៅជិតញ៉ុមកើតទេ ស្អុយអត់មានអ្នកណាទៅជិតទេ!!ដល់តែពេលហើយញ៉ុមចាប់ហើមខ្លួនហើមៗៗៗៗឡើងលឿងសាច់ឡើងលឿងម៉ងអត់មានឈាមទេ!! ហើមហើយដល់ពេលនេះបញ្ជូនទៅពេទ្យជ័យជំនះហ្នឹង ទៅនិយាយទៅដឹងគុណដុកទ័រហ្នឹងដែរ ស្រីៗហ្នឹង ពេទ្យស្រីហ្នឹង មិនដឹងជាគាត់ទៅដល់ណាអស់ទេ!!ក៖ចា៎!!ខ៖ ទៅដល់គាត់ស្រវែស្រវ៉ា ទៅមុនដំបូងគាត់សួររកលុយ ហើយម្តាយញ៉ុមអត់ទាន់ទៅទេ គាត់ដើររកលុយគេនៅណេះហា៎!!ក៖ហ៊ី!!ខ៖ដើររកនៅដើររកលុយគេនៅណេះអោយតែអ្នកម៉ូតូឌុបហ្នឹងជូនញ៉ុមទៅដល់ពេទ្យណេះ ម៉ែនៅណេះកូនក៏នៅណេះដែរកូនញ៉ុមអាក្រោយនេះ ញ៉ុមទៅដល់ណោះមុនដល់ហើយថាចាំនិយាយគ្នារឿងលុយសិន គេទុកយើងចោលសិនអាហ្នឹងហា៎!!ក៖ហ៊ីៗ!!ខ៖ដល់តែពេលហើយបានម្តាយធំហ្នឹងគាត់ថាឥឡូវមីអូនឯងមើលវាសិនទៅ ព្រោះគ្នាវាឈឺធ្ងន់ណាស់ ដល់ហើយគេក៏មើល មើលហើយបានម្តាយញ៉ុមទៅទាន់ហ្នឹងទៅទាន់ចងការគេបាន កាលហ្នឹងលុយជំនាន់កាលហ្នឹងបាន៧០០០ ៨០០០ គេទារ៧០០០ គេទារ៧០០០ណាស់!!ក៖ចា៎!!ខ៖ដល់ពេលហើយម៉ែញ៉ុមហ្នឹងគាត់ថាអោយគេក៏អោយទៅអោយគេយកចិត្តទុកដាក់បន្តិចទៅ!!ក៏មើលញ៉ុមនៅហ្នឹងពេទ្យជ័យជំនះហ្នឹងទៅ!!ញ៉ុមចាប់ហើមហ្នឹងស្អុយខ្លួនហ្នឹងគេមកលាងរបួសមកលាងអីអោយយើងអញ្ចឹង!!ក៖ហ៊ីៗ!!ខ៖តែអានេះគេថាដូចថាសំណាងយើងអញ្ចឹងឬមួយក៏យ៉ាងម៉េចទេណាស់!!ក៖ចា៎!!ខ៖ញ៉ុមដេកពេទ្យបានតែ៣ថ្ងៃទេញ៉ុមសុំគេចេញមកវិញ កាលហ្នឹងពលករស្លាប់ច្រើនពេក!!

ក៖ម៉េចវិញទៅមីងពលករមកពីណា?

ខ៖ ពលករកាប់ព្រៃនោះ ពលករគេហៅករ!!

ក៖ ហ្ហ៎គេហៅករ៥ហ្ហ៎!!

ខ៖ ចា៎!!ហើយពេលជ័យជំនះពេលហ្នឹងពីឆ្នាំ៩១(១៩៩១)ពេលហ្នឹងអត់ទាន់ស្អាតទេ បង្អួចអីវ៉ាន់ហា៎ លលកខ្មោចមកទុំនៅអញ្ចឹងហិ!!ហើយយើងយប់ឡើងវាងងឹត។

ក៖អូយខ្លាចណាស់មីង!!

ខ៖ យំទុំមាត់បង្អួចហា៎!!ហើយម៉ែញ៉ុមដេកយំរាល់យំ ហើយគាត់អត់ហ៊ានសំរានទេ!!ក៖ហ៊ី!ខ៖យប់ឡើងគាត់អង្គុយទឹកភ្នែករហាមរហូតណាអត់លុយណាកូនឈឺណាចៅមើលទៅនេះហង ហើយដល់ពេលហើយញ៉ុមដេកពេទ្យញ៉ុមថាកូនអើយអញ្ចេះទៅ នៅដេកពេទ្យហ្នឹងនៅដេកយូរអត់បានទេ ទៅផ្ទះទៅទ្រាំទៅយកថ្នាំពេទ្យអីយកទៅផឹកនៅផ្ទះទៅ ញ៉ុមគេចេញពីពេទ្យដេកបាន៣ថ្ងៃញ៉ុមហើមខ្លួនពេទ្យគេអត់អោយចេញមកណា ប៉ុន្តែយើងនៅអត់កើត យើងនឹកឃើញថាយើងងាប់រស់នៅផ្ទះទៅវាស្រួល!!ក៖ហ៊ីៗ!!ខ៖ចុះកូនមួយវានៅផ្ទះណេះទៀត!!

ក៖ កូនទូចទឹមតែកើតហ្នឹងហេ?

ខ៖ កូនញ៉ុមអាទូចហ្នឹងយកទៅណោះហើយ!!ក៖ហ្ហ៎!!ខ៖ចា៎!! តែកូននៅផ្ទះណេះទៀតផ្ញើរប្អូននេះ ផ្ញើរប្អូនពៅហ្នឹង!!ក៖ចា៎!!ខ៖ ដល់ពេលដែលញ៉ុមចេញមកពីពេទ្យវិញកូនញ៉ុមនៅផ្ទះណេះវារុំយកកៅស៊ូរុំម៉េចទេដៃនេះឡើងដាច់ទៀត​ ម្តាយមីងអត់មានមើល អត់មានមើលក្មួយទេ!!

ក៖អូយ!!ហើយអាយុប៉ុន្មានយកកៅស៊ូកងលេងហ្នឹងធំហើយមីងហេ?

ខ៖ កូនញ៉ុមមេហ្នឹង៣ឆ្នាំ។

ក៖ ហ៊ីហើយលេងឡើងដាច់ដៃ?

ខ៖ ចា៎!!វាដាច់ថាទៅវានៅតែឆ្អឹងអញ្ចេកវានៅអានេះសាច់អានេះឆ្អឹងអានេះរឹតកៅស៊ូហា៎!!ក៖ហ៊ី!!ខ៖ ដល់ញ៉ុមចេញពីពេទ្យញ៉ុមឃើញតើ!!ញ៉ុមឃើញអញ្ចឹងទៅបានម៉ែញ៉ុមគាត់យកអាចុងឡាមហ្នឹងឆ្កឹះ !!!

ក៖ កៅស៊ូ!

ខ៖ កាត់អាកៅស៊ូចេញទៅហា៎!!ក៖ហ៊ី!!ខ៖មើលទៅបាន!!

ក៖ ជាទៅ!!

ខ៖ បានជាវិញទៅ ចា៎!!

ក៖ ធម្មតាគាត់អត់បានមើលដិតដល់អ៊ីចឹងទៅមីងណោះ?

ខ៖ ចា៎!!ហ្នឹងហើយ។

ក៖ ចា៎ហើយអញ្ចឹងក៏ជាអីវ៉ាន់មកនៅផ្ទះធម្មតាទៅ?

ខ៖ ហ្នឹងហើយញ៉ុមជានៅផ្ទះធម្មតា ញ៉ុមអត់មានអីហូបទេ។ក៖ហ៊ីៗ!!ខ៖ហូបបាយមួយដុំអញ្ចឹងទៅហូបជាមួយទឹកកក។

ក៖​ហើយម៉េចទៅហូបបាយជាមួយទឹកកកវិញ?

ខ៖ ទឹកកកឈូសហា៎!!ក៖ហ៊ី!!!ខ៖ ចុះបើគេអត់អោយយើងហូបជាមួយអីទាំងអស់ គេអោយយើងហូបជាមួយចេកហ្នឹង ហើយយើងហូបចេកវាអត់កើត បបរហូបជាមួយចេក អ៊ីចឹងទឹកកកឈូសយើងផ្អែមៗហ្នឹង យើងសុខចិត្តហូបអញ្ចឹងទៅ។ក៖ចា៎!!ខ៖បានហូបកើត!!

ក៖ ហ៊ី ហើយអញ្ចឹងប្តីទៅចោលឡើងបាត់ឈឹងម៉ងអញ្ចឹង?

ខ៖ ទៅបាត់ឈឹងរហូតទល់សព្វថ្ងៃញ៉ុមមានប៉ាវាហ្នឹងទៀត!!

ក៖ គាត់អត់មកអើតសោះ?

ខ៖ អត់រហូតទល់សព្វថ្ងៃហ្នឹង កូនការអស់ហើយ ៣ការអស់ហើយអត់មានមកអើតទេ។

ក៖ ហើយមីងទៅប្រាប់អីអត់?

ខ៖ ញ៉ុមអត់ទៅប្រាប់។

ក៖​ហ៊ីទៅអោយបាត់ម៉ងទៅ!!ខ៖ចា៎!!ក៖​ញ៉ុមស្អប់ពេកខូចណាស់!!

ខ៖ អត់ប្រាប់អត់ប្រាប់ទេ!!

ក៖​តែពេលហ្នឹងចូលស្តីដណ្តឹងការអីត្រឹមត្រូវតើមីងហេ?

ខ៖ ចា៎ស្តីដណ្តឹងការត្រឹមត្រូវតើ!!

ក៖​ហើយពេលហ្នឹងគេការគេអោយជំនូនអីអត់?

ខ៖ គេហែរជំនូន កាលហ្នឹងថ្លៃណាស់ជំនាន់ហ្នឹង ថ្លៃផ្ទះញ៉ុម២០០ហា៎!!ក៖ចា៎!!ខ៖ថ្លៃទឹកដោះ២០០លុយខ្មែរយើងហ្នឹង!!ក៖ចា៎!!ខ៖ថ្លៃណាស់!!

ក៖ ឆ្នាំប៉ុន្មានមីងរៀបការ?

ខ៖ ញ៉ុមឆ្នាំ៨៧(១៩៨៧)។

ក៖​ហ្ហ៎មកណេះដែរហើយហ្នឹង បានបែកប៉ុល ពតមកបាន៧ ៨ឆ្នំាដែរហើយហ្នឹង!!

ខ៖ ចា៎ញ៉ុមការឆ្នាំ៨៧(១៩៨៧)ហ្នឹង!!

ក៖ចា៎ ហើយជួបគា្នជាមួយពូដំបូងម៉េចដែរមីង?គាត់អត់អីណាហី គាត់ត្រឹមត្រូវស្រួលបួលតើហី?

ខ៖ ការពិតទៅមនុស្សគាត់ហ្នឹង មិនអីអាក្រក់ណាស់ណាអីពេកទេតែគ្រាន់តែថាខូចតែប៉ុណ្ណឹង!!

ក៖ ខូចតែរឿងស្រីតែប៉ុណ្ណឹង?

ខ៖ ខូចតែរឿងស្រីហើយហ្នឹងភូតភរតែប៉ុណ្ណឹង។

ក៖​តែអ្នកមីងមនុស្សហា៎សុខចិត្តអោយខូចអោយផឹកស្រាអោយជក់បារីអីវិញហា៎ តែខូចរឿងស្រីហើយភូតភរអញ្ចឹងណាស់ !!

ខ៖ ហ្នឹងហើយ!!

ក៖ ក្នុងផ្ទះគឺអត់មានសុភមង្គលទេ!!

ខ៖​ដូចថាអើរកូនមួយទៅបាត់ កូនមួយទៅបាត់ !!ក៖ហ៊ីៗ!!ខ៖ ហើយម្តាយញ៉ុម ញ៉ុមថាដាច់ខាតញ៉ុមអត់យកវិញទេណាស់ តាមម៉ែញ៉ុមថាអញ្ចេកកូនអើយទ្រាំទៅ ញ៉ុមថាអត់ចង់ទេមួយជាពីរជាបីហា៎មនុស្សស្រីយើងហា៎!!ក៖ចា៎!!ខ៖ចង់តែមួយហើយហ្នឹងមួយទេ គាត់ថាកូនឯងគិតមើលប៉ុនប្រហែលសត្វព្រៃហា៎ គេទាក់មកគេផ្សុំងមកគេបង្ហាត់អោយស្តាប់ភាសាមនុស្សបានចុះកូនឯងទំរាំតែមនុស្សកូនឯងចេះតែផ្សុំងទៅ!!

ក៖​តែផ្សុំងមិនបាន!!

ខ៖ ឥឡូវផ្សុំងម៉េចទៀត!!គាត់អត់ស្តាប់ផងហ្នឹងគាត់និយាយអ៊ីចឹងហា៎!!

ក៖ជួបគ្នាដំបូងនៅណាមីងពេល បានស្រលាញ់គ្នា?

ខ៖ ជួបគ្នាញ៉ុមអត់មានបានអីទេ ពីនាក់ប្តីប្រពន្ធញ៉ុមហ្នឹងអត់មានបានស្គាល់គ្នាទេ ដូចចាប់ភ្ជុលម៉ងហ្នឹងហា៎!!

ក៖​អញ្ចឹងម៉ែចាប់ភ្ជុលទេអញ្ចឹង?

ខ៖ បើការពិតទៅញ៉ុមនៅលក់ឥវ៉ាន់នៅផ្សារឈូងលៀបនេះអញ្ចឹងញ៉ុមលក់បង្អែមញ៉ុមលក់អីអញ្ចឹងដូចញ៉ុមនិយាយហូរហែរមកអញ្ចឹងមកហ្នឹង!!ក៖ចា៎!!ខ៖ដល់ពេលហើយគេឃើញញ៉ុមនៅលក់នៅហ្នឹងតើ!! ក៖ហ៊ីៗ!!!ខ៖មុនដំបូងគេឃើញញ៉ុមមូលជើងខោរែកទឹកស្រោចបន្លែ ញ៉ុមស្រោចបន្លែមែន ញ៉ុមមកពីលក់ញ៉ុមស្រោចបន្លែហា៎ ស្រោចបន្លែ បន្លែញ៉ុម២០ ៣០រងញ៉ុមដាំខ្លួនឯហា៎!!

ក៖ហូ ឡូយទៀត!!

ខ៖ ហើយ ចា៎!! ញ៉ុមចេះតែដាំអញ្ចឹងទៅញ៉ុមទៅរែកទឹកស្រោចពីទន្លេមកស្រោចហា៎!!ក៖ហ៊ីៗ!!ខ៖ហើយដល់ហើយគេថាគេឃើញញ៉ុមនៅស្រោចរែកទឹកនៅហ្នឹងស្រោចបន្លែហ្នឹង!!

ក៖​ក៏ឃើញស្រលាញ៉ហ្នឹងទៅ!!

ខ៖ ចា៎ក៏ឃើញស្រលាញ់ទៅគេមកស្តីទៅ។

ក៖ចា៎ អញ្ចឹងអ្នកមីងដល់ពេលលោកពូទៅបាត់អញ្ចឹងទៅដល់ប៉ុន្មានឆ្នាំក្រោយទើបអ្នកមីងមានលោកពូក្រោយមួយទៀត?

ខ៖ កូនញ៉ុមអាទី៣ហ្នឹង៩ឆ្នាំ។

ក៖ ហ្ហ៎តែកូន៣នាក់ជាមួយពូមុនឈ្មោះអីគេខ្លះកូន?

ខ៖ ឈ្មោះអើយសុជាតិ ពិដោរ បញ្ញា។

ក៖ សុជាតិ ពិដោរ បញ្ញា?ខ៖ចា៎!!ក៖ហ៊ីឈ្មោះពិរោះៗទៀត ហើយកូនប្រុសប៉ុន្មានស្រីប៉ុន្មានអ្នកមីង?

ខ៖ ញ៉ុមសព្វថ្ងៃហ្នឹងកូនស្រីតែមួយទេ!!

ក៖ហើយកូនប្រុស២?

ខ៖ ប្រុស៣។

ក៖ ប្រុស៣។

ខ៖ អាហ្នឹងជាមួយពូមួយហា៎!!

ក៖ ហ្ហ៎ជាមួយពូខាងក្រោយមានកូនមួយដែរហេ?

ខ៖ ចា៎មួយមកអង្គុយមិញហ្នឹង!!

ក​៖ចា៎!!

ខ៖អាពៅមិញហ្នឹង!!

ក៖​ប៉ុនណាណីហើយហ្នឹង!!ខ៖ចា៎!!ក៖អូយលឿនម្ល៉េះ!!

ខ៖ ហ្នឹងឈប់រៀនហើយ!!

ក៖ហើយម៉េចទៅអោយឈប់រៀនវិញអ្នកមីង?

ខ៖ អើយវាគ្រុនពោះវៀន ដល់គ្រុនពោះវៀនទៅវារៀនចាញ់គេវាឈប់ទៅ ហើយណាមួយវាអញ្ចេកញ៉ុមនិយាយត្រង់ការពិតហា៎ ញ៉ុមនិយាយអត់មានលាក់អត់មានលៀមទេ យើងជីវភាពយើងវាខ្វះខាតដល់កូនវាត្រូវការលុយទៅរៀនដល់យើងខ្វះខាតអញ្ចឹងដល់ពេលវាទៅវាចេះតែមើលមាត់គេអញ្ចឹងទៅវាអត់ទៅវាខ្មាសគេអញ្ចឹងទៅណាស់!!ក៖ហ្ហ៎!!ខ៖ ដល់ហើយប៉ាវាថាតាមដំនើរទៅអញ្ចឹងហា៎!!

ក៖ ឥឡូវធ្វើអីគេហើយអាអូន?

ខ៖អាអូនវាអត់ទាន់មានធ្វើអីគេទេ!!

ក៖​នៅផ្ទះអញ្ចឹង!!

ខ៖ ឥឡូវញ៉ុមកំពុងតែថាចង់យកទៅដាក់នៅមណ្ឌល ហើយយើងមិនដឹងមណ្ឌលកន្លែងណាបើយើងវាអត់មានស្គាល់អត់មានអីសោះ វាចេះតែទារទៅដែរ ។

ក៖ហ្នឹងហើយ!!

ខ៖ វាថាវាចង់មានជំនាញអីរបស់វាមួយ!!

ក៖ ហ្នឹងមួយហ្នឹងល្អ!!

ខ៖ វា វានិយាយអ៊ិចឹងហា៎!! វាថាម៉ែឯងមើលមានកន្លែងណា យកវាទៅដាក់នៅមណ្ឌលកុមារកំព្រាទៅលោរញ៉ុមមានជំនាញអីមួយ។

ក៖​ហ្នឹងហើយ។

ខ៖ តែញ៉ុមវាអត់មានខ្សែស្រឡាយអីដឹង យើងអត់ដឹង!!

ក៖ញ៉ុមអត់ដឹងពីមួយហ្នឹងដែរហ្នឹង អត់ដែលដឹងពីអ្នកណាគេ ហ្នឹងបើសិនចាំមើលបើមានចាំប្រាប់។ខ៖ចា៎!!ក៖ចា៎!!

ខ៖ ហើយបើសិនជានៅនេះញ៉ុមខ្លាចតែកូនវាខូច។

ក៖ហ្នឹងហើយឮថាគ្រប់កន្លែងសុទ្ធតែជក់ថ្នាំមីងណាស់!!

ខ៖ ព្រោះអីនៅកន្លែងនេះ ម្លុកកន្លែងនេះញ៉ុមខ្លាចណាស់។

ក៖​ម៉េចវិញទៅមីង?

ខ៖ នៅម្លុកកន្លែងនេះវាមានអ្នកជក់វាមានអ្នកផឹក វាមានអ្នកលេងអញ្ចឹងទៅណាស់ ហើយក្មេងកាលណាវាដើរជាមួយអ្នកជក់វាជក់ហើយ ដើរជាមួយអ្នកផឹកវាផឹកហើយអញ្ចឹងញ៉ុមអត់ចង់អោយកូនទៅកន្លែងហ្នឹងទេ!!ក៖ហ៊ី!!ខ៖តែគ្រាន់តែថាសព្វថ្ងៃហ្នឹងវាដូចថាខ្វះខាតវាដូចថាខ្វះខាតមែនទែនម៉ងហា៎!!មិនមែនខ្វះខាតលេងៗទេណាស់!!ក៖ចា៎!!ខ៖អញ្ចឹងញ៉ុមជួយកូនវាអត់ទាន់កើត។

ក៖ ញ៉ុមសង្ឃឹមថាពេលអង្គការនោះគេមកជួយធ្វើរូបសត្វធ្វើអីអ្នកមីងអាចមានជីវភាពគ្រាន់បើអញ្ចឹងអ្នកមីងហា៎!!

ខ៖ ហ្នឹងហើយចា៎!!

ក៖ សង្ឃឹមថាមួយហ្នឹង ហើយមីងខំប្រឹង!!ខ៖ចា៎!!ក៖ ចា៎ហ្នឹងហើយ ញ៉ុមដឹងអីវ៉ាន់អ៊ិចឹងញ៉ុមចេះតែចែកចាយតគ្នាទៅមីងណាស់!!ខ៖ចា៎!!ក៖ដោយសារទោះតែញ៉ុមមិនមានអីអោយមីងឬក៏អោយទៅអ្នកផ្សេងទៀតប៉ុន្តែញ៉ុមអានំាពាក្យពីណាពីណីមកអោយចែកចាយអោយគ្នាដឹងអញ្ចឹងទៅអ្នកមីងហា៎!!!ខ៖ចា៎!!ក៖​ចា៎អញ្ចឹងមីងពេលបែកពីពូណោះបាន៩ឆ្នាំហើយបានបានរៀបការជាមួយពូខាងក្រោយហេ?

ខ៖ អើយញ៉ុមបែកពីប៉ាវាហ្នឹងកូនញ៉ុមទី៣អាយុបាន៩ឆ្នាំហ្នឹង បានញ៉ុមបានជួបប៉ាវាក្រោយនេះ!!

ក៖ចា៎!!ហ្នឹងហើយ ជួបគ្នានៅណាវិញមីងប្តីក្រោយ?

ខ៖ គ្រួសារក្រោយញ៉ុមនៅហ្នឹងដែរ។

ក៖ ហ្ហ៎នៅជិតនេះដែរទេហេ?

ខ៖ នៅជិតគ្នាហ្នឹង!!

ក៖តែអើរមុនមកអត់ដែលមានទំនាក់ទំនងអីជាមួយគ្នាទេ?

ខ៖អត់ដែលទេ ។

ក៖ អត់ដែលទេ ដល់ពេលនេះទៅស្រលាញ់គ្នាអញ្ចឹងទៅមីងណោះ?

ខ៖ ចា៎!!

ក៖ ចា៎ពូក្រោយឈ្មោះអីគេវិញ?

ខ៖ឈ្មោះ សុង ហេង។

ក៖ សុង ហេង?ខ៖ចា៎!!!ក៖ ចា៎មីងពេលមុនតាមពិតពេលមុនទៅវិហារមីងធ្លាប់មានកូនភ្លោះមែណទេ?តែរលូតហីអត់?

ខ៖ រលូត!!

ក៖ ហ្នឹងហើយ!!

ខ៖ រលូត!!

ក៖ ញ៉ុមចាំ ពេលហ្នឹងមីងប្រាប់ញ៉ុមថា!!

ខ៖ហ្នឹងហើយ!!

ក៖ មានកូនភ្លោះទៀត។

ខ៖ មានកូនភ្លោះ!!

ក៖តែរលូត!!

ខ៖រលូតអត់នៅកូនស្រីទៀតហា៎!!

ក៖ ចា៎!!ហ្នឹងហើយមីងប្រាប់ដូចមីប្រាប់ញ៉ុមឥឡូវហ្នឹងអញ្ចឹងណាស់ញ៉ុមចាំទាំងអស់!!ហ្នឹងហើយ!!

ខ៖ ស្រី!!

ក៖ តែដល់ពេលរលូតហ្នឹងហើយបានមានអាអូនក្រោយទៀតឬក៏អីដែរ ឬក៏មានមុន?

ខ៖ អើយការពិតទៅញ៉ុមមានមុនអាមួយនេះមិញហ្នឹងមានមួយតែអត់នៅដែរ!!ក៖ចា៎!!ខ៖ តែអត់នៅដែរកូនស្រីដែរ។ ក៖ចា៎!!ខ៖បាន២ខែវាទៅវិញទៅហ្នឹងបានមកទុំពោះបាន២ខែទេណាស់ ។ក៖ចា៎!!ខ៖ដល់ពេលទៅវិញទៅបានមកអានេះ!!ក៖ចា៎!!ខ៖នៅអាមួយពៅមិញហ្នឹង ដល់ពេលញ៉ុមមានអាមួយពៅហ្នឹងបានប៉ុន្មានឆ្នាំបានញ៉ុមមានកូនភ្លោះហ្នឹង!!

ក៖ ហ្ហ៎ហ្នឹងហើយ!!

ខ៖ បានអត់នៅហ្នឹង!!

ក៖ អាអូនពៅមិញក្រោយហ្នឹងឈ្មោះអីគេ?

ខ៖ ឈ្មោះ ប៊ុនណេង។

ក៖ សុង ប៊ុនណេង?

ខ៖ ហេង ប៊ុនណេង។

ក៖ ហេង ប៊ុនណេង ចា៎ ឥឡូវឈប់រៀនដែរហើយ!!

ខ៖ ឈប់ហើយ។

ក៖​ហើយមីងសំរាប់នេះហ្ហ៎ ដំបូងជួបគ្នាជាមួយពូក្រោយម៉េចដែរបានចាប់ផ្តើមស្រលាញ់ទំនាក់ទំនងគ្នាអញ្ចឹងហា៎ មើលថែគ្នាអញ្ចឹងណាស់?

ខ៖ ញ៉ុមហើយគាត់ដូចអត់មានបញ្ហាអីផង គ្រាន់តែអត់ចាប់អារម្មណ៍ថាគេស្រលាញ់យើង ព្រោះគិតថាយើងដល់មេម៉ាយកូនបី យើងចាស់គេក្មេង!!

ក៖ តែគាត់កំលោះតើមីងហេ?

ខ៖ គាត់កំលោះ!!

ក៖ចា៎ ពូឥឡូវអាយុប៉ុន្មានហើយ?

ខ៖ គាត់អាយុ៣៧ហើយ។

ក៖ តែមីងបង!!ខ៖ចា៎!!ក៖តែមិនបញ្ហាអោយតែស្រលាញ់គ្នា!!

ខ៖ ញ៉ុមបង១៤ឆ្នាំហេ?

ក៖ អត់បញ្ហាមីងសម័យឥឡូវនោះអោយតែស្រលាញ់គ្នា កុំខ្វល់ ញ៉ុមពេលខ្លះ!! អូខេអញ្ចឹងមីងដំបូងគាត់ម៉េចបានមកចង់ចូលស្តីដណ្តឹងមីង?ម៉េចដែរ?

ខ៖ មុនដំបូងមកញ៉ុមក៏អត់ចាប់អារម្មណ៍ដែរនិយាយលេងសើចជាមួយម្តាយគាត់ហ្នឹងហា៎ កាលហ្នឹងគាត់អញ្ចេកគា់តមានទំនាក់ទំនងអីជាមួយស្រីទៀត ដល់ហើយស្រីហ្នឹងគេបោកគាត់ហា៎ មិនថាស្រីហ្នឹងគាត់មានអីអោយគេបោកគាត់ទេ គាត់ក្រ!!ក៖ចា៎!! ខ៖ម្តាយគាត់ក្រដែរ ម្តាយគាត់ចាស់ដែរគ្មានអ្វីអោយគេបោកទេតែប៉ុនគាត់គេបោកចិត្តហា៎ គាត់ឈឺចិត្តហា៎!!

ក៖ហ្នឹងហើយ!!

ខ៖ ព្រោះមនុស្សគាត់មនុស្សល្អមនុស្សត្រង់។

ក៖ឈឺចិត្តពិបាកណាស់អ្នកមីងហា៎!!!

ខ៖ ចា៎!!ដល់ហើយគេបោកចិត្តគាត់អញ្ចឹងទៅ ហើយខ្ញុំក៏ចេះតែនិយាយលេងហើយម្តាយគាត់ក៏ចេះតែយំរាល់ថ្ងៃ ម្តាយគាត់ហា៎!!ក៖ហ៊ីៗ!!ខ៖ គេចេះតែចាក់ចំរៀងចាក់អីអោយោស្តាប់អញ្ចឹងទៅគាត់ថាហ៊ីកុំចាក់ចំរៀងហ្នឹង គាត់ឮសូរបទហ្នឹងគាត់ចង់ក្អួតឈាមគាត់អានិតកូនគាត់គាត់និយាយអ៊ីចឹងហា៎!!ក៖ហ៊ី!!ខ៖ ហើយញ៉ុម ញ៉ុមចេះតែនិយាយបង្អប់លេងទេ ញ៉ុមអត់មានបំណងអីទេ!!

ក៖​ហ្នឹងហើយ !!

ខ៖ អ៊ំហ្នឹង!!

ក៖មិននឹកស្មានអ៊ីចឹងទៅហេ?

ខ៖ ចា៎មិននឹកស្មានទេ ហើយមិននឹកស្មានថាគេក្មេងគេមកយកយើងចាស់អញ្ចឹងដែរ!!ក៖ចា៎!!ខ៖ហើយយើងមេម៉ាយដល់កូន៣។

ក៖ ហើយគាត់ម៉េចទៅមីង?

ខ៖ ហើយក៏ចាប់ដៃគ្នាតាំងពីឆ្នាំ២០០០មក។

ក៖ ២០០០?

ខ៖ ចា៎តាំងពីឆ្នាំ២០០០មក!!

ក​៖ហ្ហ៎យូរណាស់ដែរហើយហ្នឹងអ៊ីចឹង?

ខ៖ ហ្នឹងហើយតាំងពីឆ្នាំ២០០០ បើនិយាយទៅញ៉ុមរៀបជាមួយគាត់ថ្ងៃ១៨ ខែ០៣ ឆ្នាំ២០០០គត់។

ក៖ ចា៎យូរណាស់ហើយហ្នឹងអ៊ីចឹង!!

ខ៖ ចា៎!!

ក៖​តែពូមើលទៅស្រលាញ់មីងស្មោះណាស់!!

ខ៖ បើគិតទៅ១៨ឆ្នាំពេញហា៎!!

ក៖ចា៎!!ហើយកូនអាអូន(អាយុ)ប៉ុន្មានហើយ?

ខ៖ អាអូនហ្នឹងកើតឆ្នាំ២០០៤!!

ក៖ ហ្ហ៎អញ្ចឹងបានប៉ុន្មាន?

ខ៖ ១៤ ១៥ឆ្នាំហើយ!!

ក៖ ចា៎អញ្ចឹង មីងម៉េចដែរ រស់នៅជាមួយគ្នាសព្វថ្ងៃសុខទុក្ខម៉េចដែរ ធម្មតាអញ្ចឹងទៅមីងហេ?

ខ៖ ធម្មតាអត់ដែលមានបញ្ហាអីផង!!សុខទុក្ខចេះតែទៅជាមួយគ្នាអញ្ចឹងទៅ។

ក៖ ចា៎ ហេងហើយមីងបានប្តីក្រោយសមប្រកបអ៊ីចឹង មិនដូចពូពេលមុនកំពូល!!!

ខ៖ ចា៎ គ្រាន់ថាមកមួយនេះខ្ញុំសមប្រកបដូចថាមិនដែលចេះរករឿងមិនដែរចេះមាត់ករធំតូចដាក់ខ្ញុំដាក់កូនចៅអត់សុទ្ធគិតទៅគាត់មកគ្រប់គ្រងកូនហា៎!!ដូចកូនគាត់បង្កើតសាច់គាត់បង្កើតអ៊ីចឹង!!ក៖ចា៎!!ខ៖គាត់មិនដែលមានកូនមានចៅទេ!!ក៖ចា៎!!ខ៖មិនដែលកូនញ៉ុមណាមិនដែលជេរកូនមួយម៉ាត់វ៉ៃកូនមួយដៃអីអត់រលីង!!

ក៖មែនហ្នឹងឃើញពូស្លូតមែនហ្នឹង!!

ខ៖ អត់សោះ !!

ក៖ សមតែមើលទៅថាពូស្ទាវ!!

ខ៖ ហ្នឹងហើយ!!

ក៖ តែអត់ផង!! អ្នកមីងអ្នកមីងតាមពិតអ្នកមីងស្កូវតាំងពីយូរនៅ?

ខ៖ ញ៉ុមស្កូវតាំងពីក្មេង!!

ក៖ ម៉េចបានទៅអ៊ីចឹងជំងឺអីគេទៅអ្នកមីងបានអ៊ីចឹងវិញ?

ខ៖ បើនិយាយទៅ និយាយទៅគេថាស្កូវរោគហា៎!!

ក៖ ហ្ហ៎មីងឈឺអីគេវិញ?

ខ៖ អើយបើតាមគេថានេះទៅគេថាស្កូវរោគ ស្កូវឬសដូង!!

ក៖ហ្ហ៎ មកពីអញ្ចឹងទេមីងណេះ?

ខ៖ ចា៎!!

ក៖ អាយុប៉ុន្មានចាប់ផ្តើមសក់សរអ្នកមីង?

ខ៖ ញ៉ុមសក់ស្កូវកាលពីក្មេងអាយុ១២ឆ្នាំ អត់ដែល ដល់តែពេលយើងចាប់ស្កូវខ្លាំងយើងហ្នឹងអាពេលអាយុ៤០ជាង!!ក៖ហ្ហ៎!!ខ៖អាហ្នឹងសរមែនទែនម៉ង!!

ក៖ អញ្ចឹងកាលការជាមួយពូមុនក៏សក់សរខ្លះៗហើយមីងណោះ?

ខ៖ ចា៎!!សក់ស្កូវខ្លះហើយ!!

ក៖ ចា៎!!តែ!

ខ៖ កាលពីញ៉ុមជួបគាត់ញ៉ុមអាយុ៣៣!!ក៖ចា៎!!ខ៖ ៣៣ ៣៤ គាត់អាយុ២០ហ្នឹង!!

ក៖ចា៎ហ្នឹងហើយ តែមានអីផង!! ពេលខ្លះមុខជំលៀសៗគ្នាដោយសារមីងតាមពិតមុខនៅក្មេងទេ តែដល់ពេលដោយសារសក់សរអ៊ិចឹងទៅរៀងវាចាប់ផ្តើមកើនអាយុតិចណាស់!!តាមពិតពេលពិនិត្យមែនទែនមីងអត់ទាន់ចាស់ទេណាស់!!

ខ៖ ញ៉ុមអត់ទាន់ចាស់ទេ!!

ក៖មែនញ៉ុមនិយាយត្រង់មែន មិនមែននិយាយថាបង្អប់អីទេ មិនមែននិយាយថាភរ របៀបថាបញ្ជោរអីវ៉ាន់ដែរ តែវាការពិតមែន មីងលៀបសក់ខ្មៅអោយក្រឹបមើល៤០ជាងឥលូវហ្នឹង!!

ខ៖ លាបខ្មៅមានកើតណា។

ក៖ ម៉េចអញ្ចឹងមីង?

ខ៖ លាបខ្មៅទៅវាចេញមកសរស្កោះពេកម៉ងហា៎!!

ក៖ អ៊ីចឹងដល់តែលាបពណ៌មីងហេ?

ខ៖ ចា៎ លាបពណ៌ចេះតែបន្លំៗតែបើថាលាបខ្មៅចេញមកសរតែម្តង!!

ក៖ ចុះបើកក់វិញមីង?

ខ៖ កក់អត់កើត!!

ក ៖​ កក់ខ្មៅហ្ហ៎!!!

ខ៖ កក់ក៏អត់កើតដែរ !!!!ក៖ ហ្ហ៎!!ខ៖ សាកអស់ហើយ។

ក ៖ហ្ហ៎អញ្ចឹងហេ?

ខ៖ សាកអស់រលីងហើយ អត់ចង់លាបពណ៌សោះហើយ!!

ក៖ហ្នឹងហើយ។

ខ៖ ប៉ុន្តែដល់ពេលដាក់ទៅបានមួយអាទិត្យអីកន្លះខែចេញមកសរស្កោះតែម្តង!!ក៖ចា៎!!ខ៖វាសរពេញហ្នឹងទាំងអស់ម៉ងហា៎ វាអាក្រក់មើលទៀត!!

ក៖ តែអត់អីទេ !!

ខ៖ ដាក់អញ្ចឹងទៅវាបន្លំៗ!!

ក៖ ហ្នឹងហើយញ៉ុមគិតថាដាក់អញ្ចឹងទៅវាមិនអីទេ!!ចា៎អត់បញ្ហាដោយសារមួយហ្នឹងជាជំងឺដែលយើងទប់មិនបានមីងហា៎!!ខ៖ចា៎!!ក៖ តែសុខភាពឥឡូវល្អធម្មតាតើអ្នកមីងហេ?

ខ៖ សុខភាពញ៉ុមត្រឹមញ៉ុមអាត្រឹមម៉ូតូបុកមកវាទ្រុឌទ្រោមមែនទែនតែម្តង!!

ក៖ ប៉ុន្មានឆ្នាំហើយ?ហ្នឹងហើយញ៉ុមឮមួយហ្នឹងដែរ!!

ខ៖ ម៉ូតូបុកហ្នឹងបើគិតទៅវាអត់ទាន់បាន៥ ៦ខែផងហ្នឹង!!ពីខែ១១។

ក៖ ទឹមតែឥឡូវៗហ្នឹងដែរទេហេ?ហើយម៉េចគ្រោះថ្នាក់ធំទេមីងពេលហ្នឹង?

ខ៖ ពូឌុបទៅផ្សារទៅទិញគ្រឿងបបរលក់កាលហ្នឹងអត់ទាន់ចូលធ្វើការហ្ហ៎!!ក៖ចា៎!!ហើយធ្វើហើយតែរោងចក្រគេផ្អាក គេផ្អាកវិញហ្ហ៎!!

ក៖ហ្នឹងហើយឮមួយហ្នឹងដែរ!!

ខ៖ ហ្នឹងហើយដល់ពេលចាប់ផ្អាកវិញគាត់ថាអញ្ចេកយើងអត់មានអីទេ ថាយើងជំពាក់លុយជំពាក់កាក់គេអ៊ីចឹងគេមិនរងចាំយើងពេលបើកលុយបើកអី!!ក៖ហ៊ី!!ខ៖ ឥឡូវបងអើយ ឥឡូវបងអត់មានការងារធ្វើអញ្ចឹងយើងលក់ដូរគ្រាន់តែចិញ្ចឹមជីវិតសិនទៅ ជំពាក់គេចេះតែសងតិចតួចអ៊ីចឹងទៅណាស់ ទៅទិញថ្មើរហ្នឹងអ៊ីចឹងហិ!!ទៅទិញត្រីបបរ ជិះអញ្ចឹងហិអាម៉ូតូមកពីណាមកវាបុកឯងពីក្រោយមុំាងទៅវាទៅហួសបណ្តោយទៅ!!

ក៖ហ៊ីអត់ឈប់មើលទៀត!!

ខ៖ ម៉ូតូពួកអាអង្គការ ពួកអាអង្គការដើរយកលុយគេហ្នឹង!!ក៖អើយ!!ខ៖ ចា៎អត់មានសួរយើងអីមួយម៉ាត់ញ៉ុមអុកគូទញាច់នៅនឹងថ្នល់ហ្នឹងបាត់មាត់បានករទៅពូក៏ទៅដួលដោយខ្លួនទៅ!!

ក៖ ទល់ហើយមីងហេ?

ខ៖ ចា៎ញ៉ុម!!ឥឡូវហ្នឹងចុកណែនអួលពេញម៉ង ឡើងកោងហើយហ្នឹង កោងអញ្ចេក!!

ក៖ ហើយមិនទៅពេទ្យទៅអី?

ខ៖ ទៅ!!ហើយទទួលវាជិតការកូនទៀត!! ការកូនថ្ងៃទី១១ខែ១៧ហើយយើងបុកខែ១១ហ្នឹងទៀត។ក៖ចំ!!ខ៖ ម្ល៉ោះហើយចេះតែប្រឹង ចាក់ថ្នាំផងផឹកផងហើយយើងថ្នាំសរសៃចេះតែប្រឹងហ្ហ៎!!ក៖ចា៎!!ខ៖ដល់ឥឡូវវាចាប់ផ្តើមធ្វើទុក្ខ!!

ក៖ចា៎ចុះឥឡូវ ចេះតែតាមដានទៅអ្នកមីងអើយ!!

ខ៖ ចា៎ឥឡូវនៅឈឺពេញខ្លួនពេញប្រាណទាំងអស់!!

ក៖មានរងពន្លៃរឹតអី?

ខ៖ រឹតអស់ហើយពន្ឡៃតែមិនដឹងជាយ៉ាងម៉េច!!

ក៖ដល់តែទៅពិនិត្យ!!ខ៖ចា៎!!ក៖​ឆ្អឹងថតមើលបានកើត!!

ខ៖ ហ្នឹងហើយ!!

ក៖អញ្ចឹងមីងចូលដល់កន្លែងចំនុចមួយទៀត កន្លែងដែលពីនេះហា៎សង្គ្រាមអ្នកមីងកើតទាន់សង្គ្រាមមែនទេ?ខ៖ចា៎!!ក៖មីងឥឡូវនិយាយពីជំនាន់លន់ នល់សិនមើលមុនជំនាន់ប៉ុល ពតតើជីវិតអ្នកមីងជួបរឿងអីគេខ្លះពេលលន់នល់ហា៎?

ខ៖ កាលពីជំនាន់លន់ នល់ហ្នឹងខ្ញុំហ្នឹងវានៅតូចដែរទេ ញ៉ុមទឹមតែ៨ឆ្នាំទេ តែគ្រាន់តែថាអង្កាលពេលជំនាន់ល​ន់ នល់ហ្នឹង កាលពីមុនញ៉ុមទៅនៅភ្នំពេញហ្នឹងខ្ញុំនៅស្រុកហ្នឹង ដល់តែគេបានផ្លោងចូលអីហ្នឹងប៉ាញ៉ុមហ្នឹងនាំម្តាយញ៉ុមនាំយាយញ៉ុមហ្នឹងទៅនៅស្តាតចាស់ ពីសង្គមហ្នឹងហា៎!!

ក៖ចា៎ ចូលទៅភ្នំពេញវិញ!!

ខ៖ ចា៎ចូលទៅភ្នំពេញចូលទៅស្តាតចាស់ នៅស្តារចាស់ហ្នឹងនៅហ្នឹងក៏មានបញ្ហាអីគេដែរ នៅបានសុខសប្បាយទេ ដល់ពេលយើងចូលឆ្នាំ៧៥(១៩៧៥)!!

ក៖ មីងនៅក្នុងហ្នឹងអត់ធ្លាប់ឮគ្រាប់ផ្លោងឮគ្រាប់អីទេមីងហេ?

ខ៖មាន!!

ក៖​ម៉េចដែរឮផ្លោងនៅភ្នំពេញដែរ?

ខ៖ អើយឮផ្លោងនៅភ្នំពេញអញ្ចឹងទៅមក ព្រោះអីជួនកាលញ៉ុមឈរមើលគ្រាប់ផ្លោងទៀត ចុះកប៉ាល់ហោះទំលាក់ហ្ហ៎!!ក៖ចា៎!!ខ៖ មិនមានភ្លើងគេវ៉ឺតៗចុះមក!!ក៖អូ!ខ៖នំាំគា្នយាយញ៉ុមហ្នឹងនាំគ្នារត់ទៅក្រាបនៅត្រង់សេត្រង់អីអញ្ចឹងទៅណាស់!!

ក៖ ចា៎ខ្លាចមកដល់នេះមកដល់អញ្ចឹងទៅហេ?

ខ៖ ចា៎គ្រាន់តែពេលហ្នឹងយើងនៅក្មេង យើងចេះតែនិយាយលេងជាមួយជីដូនពន្ញាក់គាត់អីអញ្ចឹងទៅណាស់!!ក៖ចា៎!!ខ៖ពេលគ្រាប់ផ្លោងអាពេលទំលាក់គ្រាប់មកមិនវ៉ឺតៗញាំងៗៗៗៗៗរាវៗៗៗៗៗៗហ្នឹងមកមកមិនខ្តាំង!!ក៖ចា៎!!ខ៖ចូលចិត្តធ្វើសំលេងអ៊ីចឹងបន្លាចជីដូនលេងទៅណាស់!!

ក៖ហើយគាត់ខ្លាចដែរ?

ខ៖ បន្លាចលេងមកចូលត្រង់សេៗអញ្ចឹងទៅណាស់!!ដល់ហើយគាត់ថាតោះមកចៅតោះទៅ អញ្ចឹងទៅណាស់!!ហើយយើងកាលហ្នឹងដូចថាយើងលេងសើចជាមួយយាយទៅណាស់ យើងនៅក្មេងមានទៅដឹងអី!!!ក៖ចា៎!!ខ៖អញ្ចឹងទៅហើយផ្លោងគ្រាប់ផ្លោងមកវាទំលាក់យប់ជួនកាលយប់ជួនកាលថ្ងៃអញ្ចឹងទៅ។

ក៖​តែអត់មានត្រូវនៅភ្នំពេញទេមីងហេ?

ខ៖អត់មានទេ អត់មានទេ!!

ក៖ មួយៗអ្នកនៅតាមចំការអីអញ្ចឹងអីវ៉ាន់ភាគច្រើនគឺឃើញច្រើនណាស់តែដល់ពេលញ៉ុមឮម៉ែញ៉ូមនិយាយដែរថាដល់ពេលទៅភ្នំពេញទៅអីអញ្ចឹទៅធូរមីងណាស់ គេមិនទំលាក់នៅក្រុងទេ!!ខ៖ចា៎!!អត់ទេ។

ក៖ វាទំលាក់មិនមែនចង់សម្លាប់ប្រជាជនទេ គេសម្លាប់អាពួកពួកអាទ័ព អាពួកស្អីគេខ្មែរក្រហមហ្នឹង!!

ខ៖ ខ្មែរក្រហម!!

ក៖ ដោយសារអត់ត្រូវគ្នា។

ខ៖ ខ្មែរក្រហម ខ្មែរខៀវអីហ្នឹង ខ្មែរក្រហមខ្មែរខៀវអីហ្នឹងអាពតអីហ្នឹង!!

ក៖ហ្នឹងហើយ ញ៉ុមឆ្ងង់ថាម៉េចបានកើតទៅជា ក្រែងមុនដំបូងឃើញស្រលាញ់ដោយសារខ្មែរក្រហមហ្នឹងរំដោះកាន់ជើងខាងស្តេច ហើយអ៊ីចឹងយូរៗម៉េចកើតគំនិតសម្លាប់គ្នាឯងវិញទៅហា៎!!

ខ៖ ពិបាកដែរ!!ក្បត់តគ្នាអាហ្នឹងអ៊ីចឹង!!

ក​៖ហ្នឹងហើយ ហើយដល់ពេលទៅកើតគំនិតមកសម្លាប់បងប្អូនឯង!!

ខ៖ ហ្នឹងហើយ!!

ក៖ សម្លាប់ប្រជាជនឯងឡើងរង្គាលឡើងសាហាវ ម៉េចទេ ឥឡូវមីងនិយាយពេលចូលដល់មកប៉ុល ពតវិញមើល ថ្ងៃដំបូងចូលជំនាន់ប៉ុល ពតមីងមានជួបរឿងអីគេខ្លះ?បានដឹងថាបានធ្លាក់ចូលទៅក្នុងជំនាន់ប៉ុល ពតបានហូបបាយរួមបាយអីជាមួយគ្នាអញ្ចឹងហា៎??ម៉េចវិញទៅមីង?

ខ៖ ញ៉ុមកាលហ្នឹងអាពតវាឡើងដេញចេញមកពីភ្នំពេញមកហ្នឹង ជាមួយម៉ែញ៉ុមជាមួយប៉ាញ៉ុមហ្នឹងដេញមកអញ្ចឹងដេញចេញមកទាំងយប់ហ្នឹង ញ៉ុមហើមជើញលឹបហើយញ៉ុមប៉ាញ៉ុមលើកញ៉ុមដាក់លើម៉ូតូម៉ូម៉ាលែនហើយអង្ករមួយបាវហ្នឹងមក!!!!ក ៖ចា៎!!ខ៖ អង្ករមួយបាវពីសង្គមអាអង្ករអាឆ្នូតខៀវហា៎!!ក៖ចា៎!!ខ៖ បណ្តើរចុះមកចុះមកតាមផ្លូវជួបខ្មោចគ្រប់កន្លែង!!ក៖ហ៊ី!!ខ៖ខ្មោចជួនកាលឡានកិនតាប៉ែតអ៊ីចឹងទៅ!!ក៖ចំ!!ខ៖ ជួនកាលវានៅដេកស្តូកអញ្ចឹងទៅ ចងមុងដេកជាមួយខ្មោចអត់ដឹងហា៎!!

ក៖ ហើយចុះមានឃើញពោះវៀនប៉ាតំាងអស់ហើយអញ្ចឹងមីង?

ខ៖ ចា៎អញ្ចឹងទៅ ខ្មោចដេកស្តូកៗតាមផ្លូវអញ្ចឹងរហូតហ្នឹង!!

ក៖ អាហ្នឹងពេលទឹមតែចូលបន្តិចៗមកអញ្ចឹងហេ?

ខ៖ យើងចុះមកពីភ្នំពេញហ្នឹង។ក៖ហ៊ីៗ!!ខ៖ដូចថាគេបាញ់សម្លាប់អ៊ីចឹងទៅគេគៀរប្រជាជនចុះមកអញ្ចឹងទៅ គេដេញចុះមក ជួនកាលចាស់ជរាយកមកអត់កើតអញ្ចឹងចោលខ្មោចតាមផ្លូវស្លាប់តាមផ្លូវអីអញ្ចឹងទៅ!!ជួនខ្លះមានអ្នកត្រូវគ្រាប់អីអញ្ចឹងទៅ ខ្លះអ្នកជំងឺយកម្តាយអីចេញមកពីពេទ្យមកអញ្ចឹងទៅណាស់ ដាច់ខ្យល់អីហ្នឹងស្លាប់អាដូកអាដូកអីអញ្ចឹងទៅ ប៉ុន្តែគ្រាន់តែថាអ្នកស្លាប់ដោយសារជំងឺវាភាគតិច។

ក៖ អញ្ចឹងមីងនៅក្នុងមន្ទីរពេទ្យសាលារៀនអីវ៉ាន់ដេញចេញមកទាំងអស់ម៉ងមីងហេ?

ខ៖ ដេញចេញមកទាំងអស់ អត់មានសល់ទេ!!

ក៖ អូយ!!មីងអើយមីង!!ហើយញ៉ុមចុះដំនើរមកហ្នឹង ញ៉ុមចុះដំនើរមកហ្នឹងងាប់តាមផ្លូវហ្នឹងច្រើនណាស់ ដេកតាមផ្លូវហ្នឹង ជួនកាលចងមុងដេកអញ្ចឹងទៅ ព្រលឹមឡើងបានឃើញខ្មោចនៅក្បែរមុងអីអញ្ចឹងទៅ។ក៖ហ៊ី!!!!!ខ៖ ចុះយើងយប់ហ្ហ៎!!

ក៖អត់ដឹង!!

ខ៖ ចា៎យប់អត់ដឹងដេកចេះតែចងទៅចងអោយកូនចៅអោយចេះតែបានដេកទៅណាស់ យើងចុះមកហ្ហ៎!!ជួនកាលដាក់ដាំបាយក្បែរហ្នឹងទៅជួនកាលគ្រាប់បែកផ្ទុះក្បែរហ្នឹងទៅ វាក្តៅហ្ហ៎ តែវាចេះតែសុខសប្បាយដែរ យើងដាំបាយដាំអីយើងមើលអត់ឃើញ យើងមើលឃើញខែវាងងឹត ចុះមានភ្លើងមានអីមកពីណាគេផ្តាច់ភ្លើងផ្តាច់អីអស់ហើយហ្នឹង។

ក៖ហ្នឹងហើយ!!

ខ៖ ហើយដល់ដាំបាយអញ្ចឹងទៅជួនកាលជីកចង្ក្រានកល់ដាំបាយអញ្ចឹងទៅក្បែរគ្រាប់បែកគ្រាប់អីអញ្ចឹងទៅ!!!

ក៖ពេញដីម៉ងពេលមុនមីងហេ?

ខ៖ ចា៎កាលហ្នឹងវាពេញមែន កាលហ្នឹង ខ្មោចងាប់ថាឡើងម៉ាអាដូកម៉ងហ្នឹងហា៎!!តាផ្លូវហ្នឹងហា!!ចុះមក។

ក៖ អូយមីងអើយគិតពីទិដ្ឋភាពហ្នឹងហាម៉េចទៅមីង!!សូម្បីតែមកសម័យឥឡូវហ្នឹងនេះឃើញពេលមនុស្សស្លាប់ហ្នឹងទៅមើលអត់ចង់ហ៊ានទៅមើលផង។

ខ៖ ហ្នឹងហើយ។

ក៖ គ្រាន់តែគ្នានៅរូបរាងស្អាតតែគ្រាន់តែអត់ដង្ហើមអ៊ីចឹងទៅណាស់!!ខ៖ចា៎!!ក៖ឃើញស្លេកឃើញអីខុសពីយើងនៅរស់!!

ខ៖ ចា៎ហ្នឹងហើយ!!

ក៖​នៅរស់មានព្រលឹងមានវិញ្ញាណអីហ្នឹងអញ្ចឹងហា៎!!ហើយដល់ពេលអ្នកមីងទៅឃើញអាណូកអាណែលពេញផ្លូវទៀតមីងអើយ!!

ខ៖ អាណូកអាណែលពេញផ្លូវ ឃើញអស់ហើយ ឃើញមកតាមផ្លូវ!!

ក៖ ហ្នឹងហើយ!!

ខ៖សង្គ្រាមហ្នឹងនៅជំនាន់សង្គ្រាមហ្នឹង!!នឹកឃើញជំនាន់ហ្នឹងច្បាស់ជាងគេ!!ឃើញចុះមកពីភ្នំពេញអាហ្នឹងឃើញស្លាប់ហើយអាហ្នឹងជាក់ស្តែងភ្នែកម៉ងហា៎!!

ក៖ចា៎!!មួយនេះមិនមែនរឿងទេណាស់មីងហា៎!!ការពិតហា៎!!

ខ៖ ការពិត!!

ក៖ អ្នកដែលរួចផុតពីជំនាន់ហ្នឹងសំណាងខ្លាំងណាស់មីងអើយ!!!

ខ៖ តែញ៉ុមថាអ្នកដែលសល់ពីជំនាន់ហ្នឹងគ្រាន់បើជាងជំនាន់ប៉ុល ពត!!

ក៖ សល់ពីជំនាន់លន់ ​នល់ហេ?

ខ៖ ចា៎!!

ក៖ ហ្នឹងហើយ ដល់ពេលជំនាន់ប៉ុល ពតម៉េចទៅមីង?

ខ៖ មកពីជំនាន់ប៉ុល ពតហ្នឹងញ៉ុមថាបានថ្លៃជាងអ្នកអ្នកសល់អ្នកនោះ!!

ក៖អ្នកសល់ពីជំនាន់លន់ នល់!!

ខ៖អ្នកសល់ពីជំនាន់ប៉ុល ពត បានអាយុថ្លៃជាង!!

ក៖ និយាយទៅអត់ឃើញមានសង្គ្រាមណាដូចសង្គ្រាមជំនាន់ប៉ុល ពតទេមីង!!មើលមីងនិយាយពីជីវិតមីងនៅក្នុងជំនាន់សង្គ្រាមហ្នឹងមើល?

ខ៖ សង្គ្រាមប៉ុល ពតហ្នឹងញ៉ុមអត់មាននៅនេះទេ ញ៉ុមគេយកទៅអង្គភាពយកទៅដាក់នៅអង្គភាពដោយខ្លួន គេយកបំបែកពីឪពុកម្តាយចេញពីមកអង្គភាពដោយខ្លួនទៅទូលអាចមន៍គោអញ្ចឹងទៅ ជួនកាលគេអោយទៅជីកប្រលាយ នេះប្រលាយអាគគីរជ្រុំយើងហ្នឹងអាជីកតាមហ្នឹងពួកញ៉ុមទូលសុទ្ធតែបង្គីដែកហ្ហ៎!!ហ្នឹង!!

ក៖ បង្គីដែក!!

ខ៖ អាបង្គីដែកធំៗអញ្ចេក!!

ក៖តែឥឡូវលែងមានហើយមីងហេបង្គីដែកហ្នឹង?

ខ៖ ចា៎!!ឥឡូវលែង ឥឡូវដូចអត់ដែលឃើញទេ!!

ក៖មិនដឹងគេបង្កើតយកមកពីស្រុកណាវិញទេ?

ខ៖មិនដឹងយកមកពីណាទេ!!

ក៖មានតែយកមកពីវៀតណាមហើយចិនអីវ៉ាន់ហ្នឹង!!

ខ៖ ប៉ុន្តែគ្រាន់តែថា!!វាបើនិយាយទៅពីអាពតវាសាហាវឃោរឃៅណាស់ ញ៉ុមព្រាត់ប្រាស់ម៉ែឪតែទាំងអស់ហ្នឹង!!!គេចាប់ញ៉ុម គេចាប់ញ៉ុមចងសេកប្រុងយកញ៉ុមទៅសម្លាប់ចោលប៉ុន្មានដងហើយ!!!ក៖ចំ!!ខ៖តែយើងរលឹកឪពុកម្តាយមិនទៅរក ទៅរកអ៊ីចឹងគេចាប់ចងសេកឈរហាលក្តៅ ឈរអញ្ចឹងទៅ គេចាប់ញ៉ុមចងដាក់ជាមួយសរសរអញ្ចឹងហិដាក់បាយមុខអោយយើងស៊ី យើងសួរថាយើងស៊ីកើតដែរ?បើគេចងយើងជាប់សរសរហ្នឹងដាក់បាយនៅមុខអោយយើងអោនហូប យើងហូបម៉េចកើត ហូបមិនកើតទេ!!

ក៖ មើលតែសត្វធាតុអីហើយណោះមីង វាធ្វើអញ្ចឹងហា!!!ខ៖ចា៎!!ក៖ហេពួកអានេះ!!

ខ៖ញ៉ុមរាអាពតញ៉ុមព្រាត់ម៉ែព្រាត់ឪរហូតទឹមតែមកបែកអាពតហ្នឹងមកបានបានជួបគ្នាហ្នឹង។ក៖ចា៎!!ខ៖ជួបគ្នាហ្នឹងដោយសារអញ្ចេះទេ ខ្ញុំកំពុងគេអោយធ្វើស្អីកំពុងតែដកសំណាប់ឬមួយក៏អីទេហ្ហ៎កំពុងតែប្រលេះពោត គេអោយប្រលេះពោតនោះ!!!ស្រាប់ហើយកងទ័ពហ្នឹងមកកងទព័ហ្នឹងមកគេថាក្មេងៗទៅរកម៉ែឪទៅ គេថាអញ្ចឹង។ក៖ចា៎!!ខ៖ទៅរកម៉ែឪទៅព្រោះអីពួកយួនចូលពេញអស់ហើយ ពួកញ៉ុមហ្នឹងគេថាគេរំសាយអង្គភាពអីណាណី គេរំសាយអីអត់ហើយក្មួយៗទៅរកផ្ទះរកសម្បែងទៅរកម៉ែរកឪទៅ ញ៉ុមណេះចេញមកទៅមានតែខោមួយចង្កេះចេញមកមក ខោអាវនៅកន្លែងក៏អត់មានយកមកដែរក៏រត់ទៅ រត់ទៅកោះខ្សាច់ជន្លាទៅកន្លែងម្តាយញ៉ុមហ្នឹង!!!

ក៖ តែដឹងកន្លែងហើយមីងណេះ?

ខ៖ដឹង ដល់តែពេលទៅបងញ៉ុមនៅទួលក្រសាំងណេះ ម៉ែញ៉ុមនៅដេកពេទ្យ ដេកពេទ្យនៅកោះខ្សាច់ជន្លាហ្នឹងហា!!ក៖ចា៎!!ខ៖ញ៉ុមរត់ទៅរកតែម៉ែញ៉ុមទេ ឆ្លងទៅកោះហ្នឹងអត់មានទូកទៀតហើយជីដូនញ៉ុមហើយប្អូនញ៉ុមនៅកោះហ្នឹងទាំងអស់។

ក៖នៅកោះខ្សាច់ជន្លាហ្នឹងហេ?

ខ៖ ចា៎នៅកោះខ្សាច់ជន្លាហ្នឹង ទំរាំតែបាននឹងឆ្លងទៅ ឆ្លងទៅជួបយាយជួបប្អូនណោះហើយដល់តែពេលមកវិញម្តាយញ៉ុមហើមភ្នែកឡើងប៉ុនៗករដៃ!!ក៖ហ៊ី!!ខ៖ហើមភ្នែកដើររាវមកអញ្ចឹងហើយញ៉ុមដឹកដៃម្តាយផងទូលបង្វិចផង ហើយអើរដឹកដៃយាយផងយាយកោងហ្ហ៎!!យាយគាត់កោងខ្នងហា៎!!ក៖ហ៊ីៗ!!ខ៖ហើយប្អូនញ៉ុមអាពៅមីពៅហ្នឹង ហើយអាមួយនៅស្រែអំបិលហ្នឹងមកឆ្លងមកអត់មានទូកឆ្លងទេ ម្តាយញ៉ុមហា៎គាត់សល់ដែកកេះមួយ អោយដែកកេះក្មេងមួយអោយចំលងហា៎!!អោយចំលងមកត្រើយខាងណេះឆ្លងពីកោះមកហា៎!!ក៖ចា៎!!ខ៖ឆ្លងមកត្រើយខាងណេះបានដើរពីណោះមកដល់ស្រុកហ្នឹងហិ!!ដើរឈប់ ដើរឈប់ ដើរឈប់ ព្រោះអីយាយកោង ម្តាយភ្នែកឈឺទាំងសងខាងទាំងអស់។

ក៖តែមីងម្នាក់ឯងរ៉ាប់រង?

ខ៖ ដើរមក មិនមែនញ៉ុមអ្នករ៉ាប់រងទេថាដើរមកថាចេះតែបណ្តើរមកអញ្ចឹងទៅណាស់!!!ក៖ហ្ហ៎!!ខ៖ញ៉ុមទូលបង្វិចអ៊ិចឹងទៅ!!ទូលអ៊ីចឹងទៅដាក់នៅមុខអ៊ីចឹងទៅទុកហ្នឹងម្តុំអ៊ីចឹងទៅញ៉ុមទៅជួយយកយាយអ៊ីចឹងហា៎ យាយដើរមកអញ្ចឹងទៅហា៎ម៉ែឯងអង្គុយហ្នឹងទៅកុំអោយហត់យើងចេះតែបណ្តាក់ៗទៅមុខទៅណាស់!!ក៖ហ៊ី!!ខ៖ចុះបើម្តាយគាត់ឈឺភ្នែកឡើងហើមសងខាងឡើងប៉ុនៗណាណីហើយហ្នឹង។

ក៖​គាត់មើលឃើញទេ?

ខ៖ គាត់មើលឃើញគ្រាន់តែហើមភ្នែក!!

ក៖ ព្រាលៗ!!

ខ៖ ហើមដូចអារបៀបថាអាឈឺភ្នែកក្រហមហា៎!!ក៖ចា៎!!ខ៖ហើមឡើងប៉ុនៗករដៃម៉ង!!ក៖អូយ!!ខ៖ហើយដល់ពេលញ៉ុមណេះហើយដល់ពេលណាមួយយាយកោងអ៊ីចឹងហិ ដើរឈើច្រត់កាន់កោងៗៗមកអ៊ីចឹងទៅគាត់ហត់គាត់ គាត់ជរានោះ!!ក៖ហ៊ី!!!ខ៖អ៊ីចឹងទៅយកគា់តមកដាក់នៅត្រឹមហ្នឹងអ៊ីចឹងទៅ ញ៉ុមទៅទូលអាបង្វិចហ្នឹងទៅចន្លោះប្រហែលជា១០ម៉ែត្រអ៊ីចឹងទៅឈប់ម្តងអ៊ីចឹងទៅមកជួយយកអ៊ីចឹងទៅវិញអ៊ីចឹងទៅណាស់។ក៖ចា៎!!ខ៖អ៊ីចឹងទៅ!!

ក៖ ហ៊ីៗ!!មីងអើយញ៉ុមគ្រាន់តែនឹកឃើញពេលហ្នឹងហារបៀបថាមីងនិយាយមកស្រម៉ៃមើលពេលហ្នឹងថាម៉ែក៏ឈឺ ជីដូនក៏ចាស់ជរា!!ខ៖ជរា!!ក៖ហើយឪពុកត្រូវគេសម្លាប់!!

ខ៖ ហ្នឹងហើយគេសម្លាប់ចោល!!

ក៖ បងប្អូនមិនដឹងនៅណានៅណី!!ហើយប្រទេសជាតិឡើងវឹកវរអារម្មណ៍ពេលហ្នឹងមិនដឹងវេទនាខ្លាំងប៉ុណ្ណាទេមីងអើយ!!

ខ៖ បងញ៉ុមនៅទួលក្រសាំងណេះបែកគ្នា!!ក៖ហ៊ីៗ!!ខ៖ បងប្រុសញ៉ុម។

ក៖ មីងអាពេលមីងប្រាប់ញ៉ុមថាចងសេកនោះហ្ហ៎ ពេលហ្នឹងម៉េចបានវាស្រាយមីងមកវិញ?

ខ៖អើយមើលវាចងយើងមួយថ្ងៃ វាគេហៅយើងថាសេរី!!

ក៖ សេរីដើរទៅរកម៉ែរកអីអញ្ចឹងទៅណោះ?

ខ៖ហ្នឹងហើយសេរី សេរីយើងអត់ទៅធ្វើការទេយើងរត់ចោលអង្គភាពអីអញ្ចឹងទៅណាស់!!ក៖ហ៊ីៗ!!ខ៖គេចងយើងឡើងមួយថ្ងៃវាស់ល្ងាច អត់អោយបាយយើងស៊ីទេ អោយបាយយើងស៊ីតែដៃយើងជាប់ចំណងយើងហូបម៉េចកើត!!ក៖ហ៊ីៗ!!ខ៖ដល់តែពេលដល់ម៉ោងជិត៤បានវាស្រាយ !!

ក៖ហ៊ីៗ!!ហើយបានហូបបាយនៅហ្នឹងវិញទៅ?

ខ៖ស្រាយដល់ហើយវាអោយបាយអោយអីស៊ីអញ្ចឹងទៅដល់ហើយបានទៅដល់កន្លែងដេកវិញទៅដៃហ្នឹងហើមអីអស់ហើយ!!

ក៖ ចា៎ចងរឹត!!

ខ៖ ស្លាក់ខ្យល់ហ្ហ៎!!ក៖ហ៊ីៗ!!ខ៖ស្លាក់ខ្យល់ហ្នឹង!!

ក៖ចងឡើងរឹតម៉ងមីងណេះ?

ខ៖ ចា៎!!ចុះវាចងយើងដែលចងបន្ធូរ!!ក៖ហ៊ី!!!ខ៖ម៉េចគេហៅថាធ្វើទារុណកម្មហ្ហ៎!!

ក៖ហ្នឹងហើយម៉េចតែធម្មតាយើងចងដៃយើងឡើងស្លេកហើយហ្នឹង!!

ខ៖ ហ្នឹងហើយ។

ក៖ចុះទំរាំតែមីងមួយថ្ងៃវាស់ល្ងាចទៀត!!

ខ៖ មួយថ្ងៃវាស់ល្ងាចចងយើងយើងឈរអ៊ីចឹងទៅ!!ក៖ហ៊ី!!ខ៖ហ្នឹងសំណាងដែលវាអោយឈរហាលក្តៅហា៎តែបើវាដាក់យើងនៅក្នុងសំបុកអង្រងសំបុកស្រមោចទៀត ក្តៅផងសំបុកស្រមោចសំបុកអង្ក្រងទៀត!!

ក៖ ងាប់បណ្តោយ ងាប់ហើយមីងឮឃើញអាទិដ្ឋភាពអញ្ចឹង !! មានអាខ្លះមានអញ្ចឹងទៀតមីងហេ?

ខ៖មានតើ!!

ក៖ សាហាវណាស់ពួកអាអស់នេះ!!

ខ៖មានតើ!!

ក៖ តាមពិតហា៎កុំគិតថាធ្វើអញ្ចឹងហើយហ្អែងរួចខ្លួនអោយសោះ ទោះតែមិនឥឡូវនៅលើផែនដីគ្មានអាណាគេធ្វើបាបហា៎តែចុងក្រោយនឹងសងមនុស្សហ្នឹងទាំងអស់វិញ ពួកអាប៉ុល ពតហ្នឹង លុះត្រាតែកែប្រែអាស្អីទាំងអស់ស្អីគេខ្លះ បានអាចកែប្រែតែដូចអត់សូវឃើញ តែយើងមិនដឹងថាអាណាគេផងហ្នឹងមីងឥឡូវ!!ខ៖ចា៎!!ក៖មីងមានចាំមុខប៉ុល ពតអីវ៉ាន់រស់នៅដល់ឥឡូវស្គាល់អ្នកណាគេអីអត់?

ខ៖ មានតើ តែគ្រាន់តែថាយើងទៅធ្វើស្អី!!

ក៖ នៅភូមិស្រុកហ្នឹងជាមួយគ្នា?

ខ៖ ណោះនៅទួលក្រសាំងហ្ហ៎!!អាហ្នឹងអ្នកយកឪពុកញ៉ុមយកទៅសម្លាប់ចោលម៉ង!!

ក៖ នៅមីងស្គាល់មុខទៀត?

ខ៖ ចា៎!!ប៉ុន្តែយើងដូចថារឿងកន្លងហួសហើយដូចថាយើងមិន តែដូចថាញ៉ុមនិយាយទៅស្រុកនេះមិនចេះចង ដូចថាចងពៀរ!!

ក៖គំនុំ!!

ខ៖ ចងពៀរ ចងគំនុំ បើក្រៅពីស្រុកនេះវិញហា៎ងាប់បាត់ហើយ!!ក៖ចំ!!!ខ៖គេមិនទុកអោយនៅរស់ទេ។

ក៖ ហើយចុះបងប្អូនមីងមានអ្នកណាគេខឹងអីខ្លះ?

ខ៖ គេខឹង ខឹងអីដែរតើ តែខឹងទៅតាមដំនើរបើឥឡូវវាអញ្ចឹងទៅហើយ!!

ក៖ តាមពិតហាអាពួកអស់ហ្នឹងមិនសមមកនៅក្នុងភូមិស្រុកហ្នឹងទេ សមតែរត់ទៅនៅអោយឆ្ងាយកុំអោយគេស្គាល់មុខហាបានត្រូវ។

ខ៖ វាខ្ជិលស្រុកនេះវាស្លូតផង និយាយទៅស្រុកនេះស្លូតណាស់ ក្រៅពីស្រុកនេះនៅខាងបូព៌ាគ្រាន់តែថាហ្ហព្រឹបហាឡើងកាប់ដល់លើផ្ទះហ្ហ៎!!ក៖ហ៊ី!!ខ៖គេមិនទុកអោយរស់ទេ។

ក៖ហ្នឹងហើយហ្អែងខ្លំាងអីគេទៀត!!

ខ៖ តែស្រុកនេះខ្ជិល!!

ក៖ គំនុំហា៎មីងសម្លាប់មនុស្សដែលយើងស្រលាញ់ណាស់មីង!!

ខ៖ចា៎ហ្នឹង!!មនុស្សអត់កំហុស!!

ក៖ មីងពេលហ្នឹងបំរុងគេនឹងយកទៅដែរហ្នឹងមីងហេ?

ខ៖ ញ៉ុមអត់ទេ ហ្នឹងពេលហ្នឹងគេយកឪពុកទៅសម្លាប់ចោលហើយអីហើយអស់ហ្នឹងបានគេបញ្ជូនស្ត្រីមេម៉ាយហ្នឹងទៅកោះខ្សាច់ជន្លាហ្នឹង!!ក៖ហ្ហ៎!! ខ៖ទៅហ្នឹងជូនទៅហ្នឹងដើរទៅទៀត មុនដំបូងគេអោយជិះអាត្រាក់ទ័រ អាត្រាក់ទ័រដាក់កន្ទុយរឺម៉ក់នោះ!!ក៖ចា៎ចា៎!!ខ៖ដល់ពេលហើយមិនដឹងអាម៉េចគេទេគេអោយចុះដើរទៅ ដើរទៅរហូតទៅទំររាំទៅដល់កោះខ្សាច់ជន្លាយប់ យប់អត់មានអីហូបទេ មានតែបបរព្រលិត!!ក៖ហ៊ី!!ខ៖គេបបរព្រលិតអោយយើងហូបហា៎!!

ក៖ លាយអង្ករតិចៗទៅមីងហេ?

ខ៖ ចា៎ ហ្នឹងបបរព្រលិត បបរព្រលិចហ្នឹងគេទទួលយើងគេថាយើងប្រពន្ធពួកក្បត់ ម៉ែញ៉ុមហ្នឹងហា៎គេថាប្រពន្ធពួកអាក្បត់ពួកអាសក្តិភូមិ យកទៅលុតដំហ្នឹងហា៎!!

ក៖ ចុះបើគេពីដើមមកមានអី!!

ខ៖ គេពិតគេយកយើងទៅលុតដំទេ យើងកើតមិនកើតគេយកយើងទៅសម្លាប់ចោលទាំងអស់ហ្នឹង!!ក៖ចា៎!!ខ៖តែគ្រាន់តែថាវាចៃដន្យវាថាវៀតណាមទៅចូលទៅទាន់ទេ កុំអីវាសម្លាប់ចោលទាំងអស់ហ្នឹង។

ក៖ ហ្នឹងហើយ !! មីងញ៉ុមឮគេនិយាយថាគំរោងការគឺសម្លាប់មួយប្រទេសខ្មែរតែម្តង បណ្តាច់ពូជម៉ងមីងហេ!!

ខ៖ ហ្នឹងហើយ!!

ក៖ អាពេលធ្វើអីគេអាពេលធ្វើនំបញ្ចុកអោយហូបនៅថ្ងៃចុងក្រោយនោះ!!

ខ៖ ចា៎នៅថ្ងៃចុងក្រោយ!

ក៖ តែជួនអីពេលហ្នឹងយួនចូលមកហ្ហ៎!! មីងពេលហ្នឹងមានបានហូបនំបញ្ចុកអីខ្លះអត់?

ខ៖ អត់បានហូបទេ តែគ្រាន់តែថាកាលហ្នឹងគេគំរោងពិតមែន គំរោងហ្នឹងនៅបន្ទាយសេះគេប្រជុំ!!ក៖ចា៎!!ខ៖គេហៅថាសន្និបាតនោះ!!ក៖ចា៎!!ខ៖តែសន្និបាតគេហ្នឹងគេមិនទាន់បានធ្វើនំបញ្ចុកធ្វើនំអីគេគេទេ ដូចគេថាប្រុងដាក់មីនដាក់អីផ្ទុះសម្លាប់ម៉ងហា៎!!ក៖ហ៊ីៗ!!ខ៖តែថាអាអ្នកនេះនៅហ្នឹងវាមានម៉ែឪវានៅហ្នឹងដែរនោះវាមិនធ្វើទៅកើត!!

ក៖ហ៊ីៗ!!នៅចិត្តមួយហ្នឹង!!ខ៖ចា៎!!ក៖នៅតែក្រាលរំលឹកដែរមីងណោះ?

ខ៖ ហ្នឹងហើយ វាធ្វើមិនកើតបានវាផ្អើលទឹលមកបាននេះហ្នឹង!!

ក៖​យួនចូលមកបានរួចខ្លួនទៅមីងណោះ?

ខ៖ចា៎!!

ក៖ យួនជួយ!! មីងមានដែលឃើញមានអ្នកណាគេយកមនុស្សទៅសម្លាប់ចោលផ្ទាល់ភ្នែកអីទេ?

ខ៖ ឃើញតើ!!

ក៖ ម៉េចទៅមីង?

ខ៖ ឃើញនៅកោះគរហ្នឹង ឃើញគេដាក់ចងសេកបណ្តើរទៅម៉ោង៩ ម៉ោង១០យប់ហ្នឹងបណ្តើរយកទៅហើយ!!

ក៖ទាំងខ្សែ ទាំងខ្សែហ្នឹងទៅ!!

ខ៖ចា៎ទាំងខ្សែ ទាំងខ្សែ!!

ក៖ ហើយដាក់លើទូកជិះទៅ?

ខ៖ជិះទុកទៅទៅ!!

ក៖ ហើយចុះពួកអាអ្នកដែលគេចងហ្នឹងមិនព្រមតែកាំភ្លើង!!

ខ៖ ធ្វើស្អីកើត!!មានធ្វើស្អីកើត!!

ក៖ អត់ អត់រួមគ្នាយកកាំភ្លើងមកបាញ់ងាប់វិញទៅអត់!!

ខ៖ ធ្វើអត់កើត អត់ទេមួយៗធ្វើអត់កើតទេ!!

ក៖ ញ៉ុមឆ្ងល់មួយៗពេលហ្នឹងនាំគ្នារួបរួមគ្នាពេលហ្នឹងអត់កើតម៉ង?

ខ៖ អត់ទេអត់កើតទេ។

ក៖វាណែនពេញប្រទេសម៉ងមីងហេ?

ខ៖ ណែនពេញប្រទេសដូចបើគេចងបណ្តើរយើងទៅជាប់គេមានកំាភ្លើងយើងដៃទទេហ្នឹងទៅធ្វើស្អីកើតបើគេចងសេកយើងជាប់ហើយហ្នឹង ចុះទូកយកទៅជួនកាលឡើងទៅដល់ឡើងមិនទាន់ដាក់ផូងទំលាក់ទឹកទៅ!!ក៖ហ៊ី!!ខ៖បាញ់ផូងទំលាក់ទឹកទៅ!!ស្រែកអាយេអាយូ ឮសំលេងស្រែកតើ!!

ក៖មីងពេលហ្នឹងនៅកន្លែងណាវិញបានឮសំលេង?

ខ៖ ញ៉ុមនៅអើរនៅមាត់ទន្លេកន្លែងហ្នឹង!!

ក៖អូយហើយឮម៉ងមីងហេ?

ខ៖ នេះនៅទន្លេកន្លែងនេះ កាលហ្នឹងរោងបាយវានៅនេះជាប់ផ្លូវហ្នឹងម៉ង!!ក៖ហ៊ី!!ខ៖រោងបាយវាពីអាពត។

ក៖ ឮស្រែកពេញហ្នឹងមីងហេ?

ខ៖ ឮស្រែកពេញហ្នឹងអាយែអាយ៉ូ យ៉ូយៗៗម៉ែអើយជួយកូនផង ឡើងក្រលួចទៅ!!

ក៖អើយមីងអើយមីង ហើយមីងដល់ពេលបែកប៉ុល ពតមកមានទៅមើល ឆ្លងទៅត្រើយម្ខាងទៅមើលឆ្អឹងអីហ្នឹងទេ?

ខ៖ អត់ទេ អត់បានឆ្លងទេ កាលភ្លាមហ្នឹងយើងអាលែងទៅឆ្លងទៅអីណា តែដល់យូរហើយបានគេទៅធ្វើបុណ្យទៅធ្វើអីពីណេះអញ្ចឹងទៅ ទៅមើលទៅឆ្អឹងវានៅស្រស់ៗដែរហ្នឹងវានៅមានក្លិននៅមានអីដែរអ៊ីចឹងហា៎!!នៅក្នុងរណ្តៅហ្នឹង!!ក៖ចា៎!!ខ៖រណ្តៅធំៗហេមីងពេលហ្នឹង?

ខ៖ រណ្តៅធំៗតើ!!ក៖ចា៎!!ខ៖វាមានឆ្អឹងខ្លះវារលួយខ្លះមិនទាន់រលួយ។

ក៖តែខោអាវឃើញអីវ៉ាន់ពេញហ្នឹងទៅមីងហេ?

ខ៖ចា៎!!

ក៖ ញ៉ុមឮញ៉ុមសំភាសន៍ពូផល្លីគាត់និយាយថាអ្នកណាគេទេដល់ពេលបែកអ៊ីចឹងហើយទៅរើអាឆ្អឹងខ្មោចហ្នឹងដោយសារអញ្ចេកខោអាវពួកចាស់ៗដេរអញ្ចេះហ្ហ៎មីង!!

ខ៖ហ្នឹងហើយ!!

ក៖មានមាសមានអីអញ្ចឹងទៅមីងហេ?

ខ៖ ហ្នឹងហើយ។

ក៖អញ្ចឹងមីងធ្លាប់ឮដែរតើមីងហេ?

ខ៖ ធ្លាប់ឮតើ គេជីកមាសជីកអីបានតើនៅហ្នឹង។ក៖ចា៎!!ខ៖តែគេជីកបានគេនិយាយទៅថាមេវានៅហ្នឹងម៉ងហា៎ ដូចថាវាប្រមូលអ្នកទោសអញ្ចឹងទៅដាក់ក្នុងកេសក្នុងអីគេបង្កប់ទៅណាស់ បើវាដឹងកន្លែងវាមិនមកគាស់យក!!ក៖ហ៊ីៗ!!ខ៖គាស់យកទៅទៅ!!

ក៖ មីងពេលបែកពីជំនាន់ប៉ុល ពតមកមានអារម្មណ៍ម៉េចដែរ ដល់ពេលយួនចូលមកគិតថារួចខ្លួនហើយមានអារម្មណ៍គិតថាប្រឈមមុខនឹងការគេយកទៅសម្លាប់ចោលទៀតហ្ហ៎??

ខ៖ អើយវៀតណាមចូលមកយើងនៅក្មេងដែរ ដូចថាអញ្ចេកមិននឹកឃើញថារឿងអីផ្សេងទេណាស់ នឹកឃើញថាយើងបានស៊ីបាយ បាយឯកជនខ្លួនឯងវាឆ្អែតពេញពោះ ហើយក៏នឹកឃើញថាវាយ៉ាងម៉េចយ៉ាងម៉ាអីដែរ គ្រាន់តែថាពេលដែលនឹកឃើញម្តងៗ ឃើញអញ្ចេះពេលដែលទៅរៀន ពេលដែលធ្វើការហត់អស់កំលាំងនឹកឃើញថាបើសិនជាឪអញនៅប្រហែលជាអត់ហត់អត់នឿយអញ្ចឹងទេ ហើយក៏អត់មានបានអីដែរបានរៀនសូត្រនឹងគេហើយ នឹកឃើញអញ្ចឹងហា៎!! ហើយនឹកឃើញថាមានអារម្មណ៍ក្តុកក្តុលអញ្ចេះមើលទៅគេនៅជុំគ្នាយើងបែកឪពុកម្តាយមីងមួយក៏ស្លាប់ទៅទៀតអាពតសម្លាប់ ឪពុកសម្លាប់ចោលទាំងអស់ អ៊ីចឹងហា៎គ្រាន់តែនឹកឃើញតែប៉ុណ្ណឹងទេ!! ហើយដល់ពេលហត់អញ្ចឹងទៅចេះតែនឹកឃើញវែងឆ្ងាយទៅមនុស្សយើងម្នាក់ៗតែងតែនឹកឃើញហើយដូចថាយើងនៅជុំគ្នាវាមានភាពកក់ក្តៅ!!

ក៖ ដល់ពេលបែកឪពុកអ៊ីចឹងទៅ!!ខ៖ចា៎!!ក៖រកស៊ីពិបាក។

ខ៖ យើងបែក បើបែកត្រឹមតែថាធម្មតាមិនអីទេណាស់បែកបង្អែកមួយដែលយើងសំរាប់ផ្អែកហា៎!!

ក៖ ធំម៉ង!!

ខ៖ មាំហា៎ ចា៎ អ៊ីចឹងទៅវាពិបាក ចុះម្តាយស្រីហើយគាត់ទៅធ្វើស្អីណាបានធំដុំដូចមនុស្សប្រុស!!ក៖ចា៎!!ខ៖ហើយណាមួយយាយជរាទៀត ទៅណាចោលកើតទៅណាធ្វើអីកើត!!

ក៖ ហ៊ីៗ!!ចា៎អញ្ចឹងមីងបន្ទាប់ពីបែកប៉ុល ពតមករកស៊ីលក់ស្ពៃជ្រក់ រកស៊ីលក់អន្សមខ្នុរហា៎!!

ខ៖លក់អន្សមដំឡូង!

ក៖ លក់អន្សមដំឡូងអីវ៉ាន់មកជាមួយម៉ែរហូតមក?ខ៖ចា៎!!ក៖ហើយបានបានមានប្តីមានកូនអីអញ្ចឹងទៅមីងណោះ?

ខ៖ចា៎!!

ក៖ ចុះដល់ពេលមីងមានប្តីមានកូនមកមីងរកស៊ីអីគេដែរមីង?

ខ៖ ញ៉ុមមានប្តីមានអីមកកាលហ្នឹងប្តីគេធ្វើទាហានកាលហ្នឹង។ក៖ចា៎!!ខ៖ចា៎ប្តីធ្វើទាហាន!!

ក៖ហ្ហ!!!ទាហានហ្នឹងគឺល្បីណាស់អារឿងមានស្រីហ្នឹង!!

ខ៖ ហ្នឹងហើយ!!

ក៖ គឺអត់ចោលតែម្តង!

ខ៖ ធ្វើទាហាន។

ក៖ ចា៎ហើយចុះដល់ពេលមកក្រោយទៀត ពូមកក្រោយធ្វើអីគេដែរពូស្វាមីក្រោយមីងហា៎?

ខ៖ ពូស្វាមីក្រោយនេះហេ?ក៖ចា៎!!ខ៖គាត់ស៊ីឈ្នួលរត់តុអីអោយគេ ជួនកាលបាញ់ទឹកបន្លែស៊ីឈ្នួលបាញ់ទឹកបន្លែបាញ់អីអោយគេអ៊ីចឹងទៅ។ក៖ចា៎!!ខ៖ទឹមតែមកចូលបានមកធ្វើការហ្នឹងរោងចក្រហ្នឹងអីបន្តិចបន្តួចអ៊ីចឹងទៅ ធ្វើឈប់ ធ្វើឈប់អញ្ចឹងទៅ!!

ក៖ អញ្ចឹងមីងអត់មានដីដាំចំការអីដូចគេទេហេ?

ខ៖ អត់ទេ អត់មានអីសោះម៉ង!!

ក៖ មកចាប់ មីងពេលមកប៉ុល ពតហ្នឹងហើយ ចាប់ដីអត់បានធំនឹងគេឬក៏យ៉ាងម៉េច?

ខ៖ អត់បានទេព្រោះអីអញ្ចេក ព្រោះអីអង្កាល់ហ្នឹងម៉ែ យើងនៅក្មេងៗហា៎!!ក៖ចា៎!!ខ៖មិនដឹងគេចែកអីត្រង់ណាចែកអីយើងអត់ដឹងទេតែគ្រាន់តែដឹងថាម៉ែមានតែដីនៅត្រឹមតែមួយផ្ទះនៅទេ ដីស្រូវ ស្រូវវស្សាគាត់លក់អស់អញ្ចឹងទៅមើលជំងឺគាត់អីអញ្ចឹងទៅណាស់!!ក៖ចា៎!!ខ៖ទំរាំគាត់ស្លាប់ មើលដីមួយក្បាលហ្នឹងក៏គាត់លក់ដែរ!!

ក៖អញ្ចឹងដីមីងតាំងពីមុខផ្លូវរហូតបណ្តាក់ៗមកអញ្ចឹងរហូតម៉ងហេ?

ខ៖ ចា៎ តែអានេះលក់អោយគេអញ្ចឹងទៅក្រោយនេះលក់អោយគេអញ្ចឹងទៅ លក់មើលគាត់ហា៎តែគាត់នៅតែមិនរស់ទៀតមិនដឹងធ្វើម៉េច។

ក៖ គាត់ឈឺអីគេវិញយាយ?

ខ៖ យាយឈឺបេះដូងផង គាត់ជំងឺបេះដូងផង គាត់ទឹកនោមប្រៃផង គាត់ក្រលៀនផង!!

ក៖ហឹ្នងហើយអ្នកមីងប្រាប់!!ចា៎!!

ខ៖ គាត់ខ្សោយក្រលៀន យកទៅពេទ្យសម្តេច ទៅដល់ពេទ្យគេថាហួសពេលមើលហើយហ្នឹង!!

ក៖ ក៏ទុកតាមដំនើររហូតដល់ថ្ងៃស្លាប់អញ្ចឹងទៅមីងណោះ?

ខ៖ ហ្នឹងហើយចា៎!!!

ក៖ មីងសំរាប់ជីវិតរបស់អ្នកមីងហា៎សង្ឃឹមទៅពេលថ្ងៃខាងក្រោយសង្ឃឹមអីគេដែរ ដូចជាគិតថានឹងអាចពឹងពាក់បានឬក៏ម៉េចសង្ឃឹមអញ្ចឹងហា៎ម៉េចដែរ?

ខ៖ ញ៉ុមហេបើសិនជាសង្ឃឹមគឺអត់មានសេចក្តីសង្ឃឹមទេ !!

ក៖ ចុះកូន សង្ឃឹមអីពីកូនដែរ?

ខ៖ កូនអត់សង្ឃឹម។

ក៖ហើយម៉េចបានអញ្ចឹងវិញ?

ខ៖ ព្រោះអីញ៉ុមនិយាយត្រង់នេះ ញ៉ុមនិយាយហែកកេរ្តិ៍ខ្លួនឯងឬមួយក៏ចង់អោយអស់លោកណាជួយថាអានិតទេណាស់ព្រោះកូនពឹងអត់បាន!!

ក៖ គេរៀងខ្លួនគេហី?

ខ៖ អ៊ីចឹងបានញ៉ុមអត់មានសង្ឃឹមអ្នកណាគេមួយក្រៅពីប្តីទេ តែបើអត់ពីប្តីទៅគឺចប់ហើយ។ក៖ហ៊ីៗ!!ខ៖ អាហ្នឹងញ៉ុមក៏ធ្លាប់និយាយជាមួយប្តីដែរ !!ក៖ចា៎!!ខ៖ហើយប្តីញ៉ុមគាត់ក៏ដឹងដែរ ញ៉ុមថាសព្វថ្ងៃញ៉ុមមានតែឯងមួយទេ បើសិនជាអត់ពីឯងទៅញ៉ុមចប់ហើយ។

ក៖ មិនដឹងពឹងអ្នកណាគេ!!

ខ៖ ញ៉ុមអត់អាចរស់នៅបានទេ !! ចា៎ញ៉ុមអត់ដឹងពឹងអ្នកណាគេទេ!! ខ្ញុំសព្វថ្ងៃប្រៀបដូចជាក្បូននៅកណ្តាលទន្លេអ៊ីចឹង!!

ក៖ចា៎!! តែមានពូមួយទប់ទល់មីង!!

ខ៖ ចា៎!!ញ៉ុមដូចសព្វថ្ងៃនេះ ងាកទៅឆ្វេងខុយ ងាកទៅស្តាំខុយម៉ងរាល់ថ្ងៃនេះ!!

ក៖ហ៊ីអញ្ចឹងដូចរាល់ថ្ងៃអ្នកមីងប្រាប់ញ៉ុមថារកលុយមកដើម្បីដោះបំណុលគេមីងហេ?ខ៖ចា៎!!ក៖ហើយមូលហេតុអីទៅជំពាក់គេអញ្ចឹងមីង?

ខ៖ ចុះយើងកាលហ្នឹងកូននៅទូចៗ។

ក៖ ការកូនការអី?

ខ៖ កាលការកូនអត់មានខ្វល់រឿងអីជំពាក់គេទេ!!ក៖ចា៎!!ខ៖កូននៅទូចៗញ៉ុមតែម្នាក់ឯង។

ក៖ អូយអ៊ីចឹងយូរណាស់ហើយមីងហេ?

ខ៖ ចា៎!!!បំណុលហ្នឹងគឺមិនមែនទឹមតែមកឥឡូវទេ បំណុលហ្នឹងតមកយូរហើយ តែតមកការជាដើម ដើមជាការហា៎អ៊ីចឹងហា៎បានជំពាក់គេអត់ចេះចប់!!

ក៖ ឥឡូវប៉ុន្មានពាន់?

ខ៖ ញ៉ុមលក់ផ្ទះហ្នឹងអស់ពីរហើយ ញ៉ុមលក់ដោះសងគេបានតែដើមទេ កន្ទុយគេនៅទាំងអស់ អើរបានតែកន្ទុយក្បាលនៅទាំងអស់ អញ្ចឹងញ៉ុមលក់ផ្ទះអស់ពីរហើយ ញ៉ុមបានប៉ាវាមក បានប៉ាវាមកញ៉ុមចាប់ឈឺ ឈឺហា៎ឈឺនៅតែញ៉ុមមួយទេ គាត់ក៏ឈឺ កូនក៏ឈឺ ឈឺទាំងបី អញ្ចឹងញ៉ុមនៅតែម្នាក់ឯងជ្រោង ជ្រោងអត់រួចទេ ជំពាក់ថ្លៃពេទ្យចងការឯកជនអោយពេទ្យ ដល់អញ្ចឹងទៅលើកមួយដាក់មួយ ដល់យើងនិយាយប្រៀបធៀបទៅយើងលើកមួយដាក់មួយដល់អ្នកនេះយកពីអ្នកនោះមក!!ក៖ហ៊ីៗ!!ខ៖ដល់ពេលដល់ខែនេះយកពីអ្នកផ្សេងយកមកដាក់អ្នកនេះទៀតដើម្បីយកមកដោះគេហា៎!!ក៖ចា៎!!ខ៖ ការប្រាក់គេហា៎ ដល់ហើយឡើងគរ គរ ចូលរហូតទល់តែសព្វថ្ងៃហ្នឹងមកបំណុល!!ក៖ហ៊ីៗ!!ខ៖ដោយសារយើងវាដៃខ្លីជើងខ្លីអត់មានមុខរបរ បើនិយាយទៅយើងអត់មានមុខរបរ ។

ក៖ យ៉ាប់ណាស់អ្នកមីង!!

ខ៖ មិនរកអីធ្វើអី!!ចា៎!!ម្ល៉ោះហើយបានវាជាប់បំណុលរហូតមកដល់សព្វថ្ងៃហ្នឹង!!

ក៖ ឥឡូវប៉ុន្មានទៀតមីងបានរួចគេ?

ខ៖ញ៉ុមនៅ១០០០ជាងទៀត!!

ក៖ ហ្ហ៎អ៊ីចឹងប៉ុន្តែគេអត់មានយកការយកអីណាមីងហី?

ខ៖ ១០០០ជាងទៀតហ្នឹងគេនៅយកការតើ តែគ្រាន់តែថាយកការតិចតួច!!

ក៖ ហ៊ើរបានហើយការយូរណាស់ហើយល្មមបានហើយ!!

ខ៖ គេអត់ព្រមទេ។

ក៖ ដូចពេលខ្លះដល់ពេលអាក្រក់ពេក!!

ខ៖ញ៉ុមជំពាក់គេបើនិយាយរួមទៅជំពាក់គេតែ៧០០ទេ។

ក៖ ការជាដើម ដើមជាការអញ្ចឹងទៅកើនរហូត?

ខ៖ ចង់ម៉ឺន។ក៖ចំ!!ខ៖ចង់ម៉ឺនហា៎!!៨០០០ ៩០០០ហា៎ (ដុល្លារ)!!

ក៖តែ៧០០សោះ?

ខ៖ ចា៎៧០០ ញ៉ុមយកមកវះត្រចៀកអោយប្តី។ក៖ហ៊ី!!ខ៖មុនដំបូងញ៉ុមយកលុយគេ៥០០ ៥០០ដឹងគេដកម៉េចទេ?៥០០គេដក៥០!!

ក៖ ហ៊ីដកហើយស្រាប់!!

ខ៖ បានតែ៤៥០ សល់តែ៤៥០ទេណាស់ ដល់ថ្ងៃក្រោយមកទៀតប្តីនៅដេកពេទ្យទៀត ហើយអត់មានអីហូប ហើយណាមួយញ៉ុមនៅមើលប្តីទៀតញ៉ុមទៅយករបស់គេ២០០ទៀត ២០០គេដក២០រៀលទៀតបានតែ១៨០ទេ!!

ក៖អើយមីងអើយមីង!!

ខ៖ ណាស់ !!ដល់ពេលហើយមុនដឹងគេយកប៉ុន្មានអត់?មុនយើងបង់ការអោយគេរហូតខានបង់អោយគេ២ឆ្នាំអាហ្នឹងយើងដាបមែនទែនហើយណាស់ ដល់ឃើញថាខ្លួនដាបមែនទែនហើយឡើង៨០០០ជាង។ក៖ចំ!!ខ៖លុយ៧០០ហា!!ក៖ហ៊ី!!ខ៖ ហ្នឹងហើយញ៉ុមបា្រប់!!

ក៖ តែឥឡូវសងសល់តែ១០០០ជាងទេ?

ខ៖ សល់ជាង១០០០ទេ។

ក៖ហើយពេលហ្នឹងលក់ដីលក់ផ្ទះដាច់!

ខ៖ បើសិនជាមានដីមានផ្ទះលក់ហា៎ញ៉ុមលក់សងគេ។

ក៖ចុះឥឡូវផ្ទះនេះម៉េច?

ខ៖ ញ៉ុមអត់សុខចិត្តលក់ដីផ្ទះទេ ដើម្បីទុកសរសរអោយកុនដោតនៅ!!ក៖ចា៎!!ខ៖សុខចិត្តលក់ផ្ទះនៅក្រោមដើមឈើតើ!!ញ៉ុមនៅក្រោមដើមឈើញ៉ុមកូនខ្ចីញ៉ុមនៅក្រោមដើមឈើ ប្តីដាក់សារ៉ូមនៅនឹងដៃញ៉ុមនៅក្រោមដើមខ្នុរហ្នឹង ប្តីនៅសារ៉ូមនៅនឹងដៃអញ្ចឹងហិ ញ៉ុមដេកនៅក្រោមដើមខ្នុរភ្លៀងមកញ៉ុមរត់ជ្រកផ្ទះគេញ៉ុមពោះប៉ុនកញ្ជើ ញ៉ុមពោះធំប៉ុនកញ្ចើ!!

ក៖ អាពោះធំអាអូនក្រោយនេះហ្នឹង?

ខ៖ចា៎!!កូនញ៉ុមអាក្រោយហ្នឹង ប្តីញ៉ុមដាក់សារ៉ូម ញ៉ុមពោះធំប៉ុនកញ្ជើរញ៉ុមដេកនៅក្រោមដើមខ្នុរទេ កន្លែងហ្នឹងហិ!!

ក៖ ឥឡូវកាប់ចោលបាត់ហើយហេ?

ខ៖ កាប់ចោលបាត់ហើយ។ អើយញ៉ុមដាក់ដើមមែកខ្នុរទើរមុង ទើរកន្ទេល កូនញ៉ុមមមីមួយបងញ៉ុមទៅទូលលតលក់ហា៎ញ៉ុមពោះប៉ុនកញ្ជើរញ៉ុមពោះធំ៨ខែ ញ៉ុមទៅលក់លតហើយគេលក់កូនឈើអោយទូចៗហា៎!!!ញ៉ុមលក់លតហើយញ៉ុមអូសរទេះដាក់ដើមឈើហ្នឹងភ្លៀង ភ្លៀងកូនវាជួយអូសមក វាអូសមកយកអាឈើ យកអាកន្ទេលមុងយកទៅផ្ញើរផ្ទះមីងវា ដឹងប្តីគេថាម៉េចទេ?ញ៉ុមឆ្អែតទល់សព្វថ្ងៃ ញ៉ុមនឹកពេលណាញ៉ុមនឹកទឹកភ្នែក។

ក៖ម៉េចវិញមីង?

ខ៖ ញ៉ុមនឹកឃើញពេលណាញ៉ុមនឹកទឹកភ្នែក គេថាស្វានៅតែដើមឈើកុំមកយកដាក់ផ្ទះអញ។

ក៖ហ៊ឺសុទ្ធតែអ៊ីចឹងទៀត?

ខ៖ ហ្នឹងហើយ។

ក៖ប្អូនថ្លៃ?

ខ៖ ប្អូនថ្លៃ ញ៉ុមនឹកឃើញញ៉ុមឆ្អែតទល់សព្វថ្ងៃ ញ៉ុមនឹកឃើញឆ្អែតញ៉ុមនឹកឃើញទឹកភ្នែករហូត!!ពីនាក់ប្តីប្រពន្ធ!!

ក៖ហើយគ្រាន់តែប៉ុណ្ណឹងសោះ!!

ខ៖ ហើយប្តីដាក់សារ៉ូមហា៎ ប្តីអត់ហូបអីកើតទាំងអស់ ហើយញ៉ុមដាក់ផ្តេកលើស្មាញ៉ុមបញ្ចុកបបរទេណាស់ប្តីញ៉ុមហា៎ ចាំសួរមើលហ្ហ៎!!!ក៖ហ៊ី!!!ខ៖ ដាក់ក្អួត ដាក់ក្អួតទាំងអស់ គ្រុនពោះវៀន!!វាជ្រុល!!

ក៖ ប្តីអ្នកមីងក្រោយហ្នឹងហេ?

ខ៖ ហ្នឹងប្តីញ៉ុមក្រោយហ្នឹង!!ក៖ចា៎!!ខ៖ញ៉ុមផ្អែកដាក់លើស្មាញ៉ុមបញ្ចុកបបរ!!ក៖ចា៎!!ខ៖ញ៉ុមពោះប៉ុនកញ្ជើរផ្អែកបញ្ចុកបបរប្តីហ្នឹង អោបប្តីទៅពេទ្យមណ្ឌលហ្នឹង ហើយពេលពេទ្យមណ្ឌលហ្នឹងពេលទៅដល់គេយកលុយដែរ តែដល់ពេលមកក្រោយនេះដឹងម៉េចអត់?បាននឹកឃើញប្រវត្តិហ្នឹងញ៉ុមវាឆ្អែតដែរ!!ខ្ញុំចាក់ថ្នាំអោយប្តីអោយលុយគេប៉ុន្មានទេ ដូចជា៨០០០ខ្វះគេប៉ុន្មានទេ!!!គេបោះលុយនៅនឹងដីចោលហា៎ គេថាលុយវាអត់គ្រប់គេអត់យកទេ។ក៖ចំ!!ខ៖បោះព្រុសចោលនៅហ្នឹងដីហា៎!! ក៖អើយ!!ខ៖គេបោះព្រុសចោលនៅហ្នឹងដីគេអត់យកទេញ៉ុមប្រាប់ ហើយប្តីញ៉ុមនៅដេកនៅដាក់សារ៉ូមហា៎!!

ក៖ តែពេលខ្លះក៏យល់ដែរថាគ្នាពិបាក វេទនា។

ខ៖អត់!! ហើយមកដល់ឃើញស្រាប់ហើយហើយឃើញនៅហ្នឹងភ្នែកទៀតថាញ៉ុមហ្នឹងវាអត់មានផ្ទះអត់មានសម្បែងនៅទេ នៅក្រោមដើមឈើនៅខ្ទមអញ្ចឹងហា៎!!លុយអត់មានទុកទិញអង្ករហូបទេ សុខចិត្តទុកអោយពេទ្យទៅ កាលហ្នឹងអោយគេ៨០០០ កាលហ្នឹងគេយក៣រៀលហ្នឹងហើយ!!គេយក១២០០០ណហើយដល់ហើយញ៉ុមមានតែ៨០០០ ខ្វះគេ៤០០០ បោះលុយចោលនៅនឹងដីព្រុស!!ក៖ហ៊ី!!ខ៖ប្តីញ៉ុមអោនរើសលុយទាំងទឹកភ្នែក ពូ ពូឯងយកលុយប៉ុណ្ណឹងសិនទៅ ទ្រាំទៅ!!

ក៖ ពេលខ្លះមនុស្សដល់ពេលធ្វើកាដេថីអញ្ចឹងក៏មិនកើតដែរមីងអើយ!!!

ខ៖ បានលុយបោះចោល បោះលុយចោលនៅមុខហ្នឹង!!

ក៖អញ្ចឹងញ៉ុមសង្ឃឹមថាដូចជាអ្វីដែលញ៉ុមបានប្រាប់អញ្ចឹងនឹងថានឹងអាចជួយមីងបានអញ្ចឹងហា៎!!ខ៖ចា៎!!ក៖ដោយសារខាងអង្គការគេហ្នឹងអីវ៉ាន់ជួយអ្នកណាគេស្រ្តីណាដែលអត់មានការងារធ្វើអីវ៉ាន់អញ្ចឹងដើម្បីមានមុខរបរធ្វើខ្លួនឯង ដូចរបៀបថាបង្រៀនអោយចេះស្ទូចត្រីអ៊ីចឹងអ្នកមីងហា៎!!ខ៖ចា៎!!ក៖បើសិនជាអោយត្រីហ្នឹងទៅវានឹងអស់ហើយត្រីហ្នឹងហ្ហ៎!!ខ៖ចា៎!!ក៖ថ្ងៃណាមួយតែដល់ពេលអោយសន្ទូចអោយផ្លែអីអញ្ចឹងទៅ!

ខ៖ ចា៎អោយចេះស្ទូចខ្លួនឯង!!

ក៖ គឺថាមករហូត!!អញ្ចឹងបានថាទោះម៉េចៗមួយថ្ងៃយើងរកបាន១០ដុល្លារអញ្ចឹងទៅមួយខែក៏ឃើញជិត៣០០ដុល្លារដែរអ្នកមីងហា៎!!

ខ៖ចា៎!!ហ្នឹងហើយ!!

ក៖អញ្ចឹងប៉ុន្មានខែទៅអាចនឹងដោះសងគេរួចមួយហ្នឹងហើយ!!

ខ៖ ហ្នឹងហើយ។

ក៖ ហ្នឹងហើយមានអារម្មណ៍ថាមិនមែនព្រះយកមកអោយមីងដោយផ្ទាល់ទេ ប៉ុន្តែដូចរបៀបថាប្រាប់តាមតតាមអ្នកណាគេផ្សេងអញ្ចឹងទៅណាស់!!ខ៖ចា៎!!!ក៖ហើយញ៉ុមដឹងអ៊ីចឹងៗហើយញ៉ុមអត់លាក់ទេ ញ៉ុមចង់ជួយអ្នកផ្សេងទៀតដើម្បីអោយគាត់មានមុខរបររកស៊ីដែរ!!!ខ៖ចា៎!!ក៖កុំអោយពិបាកអ៊ីចឹងអ្នកមីងហា៎!!ខ៖ចា៎!!ក៖អញ្ចឹងមីងមួយនេះគឺជាសំនួរមួយចង់ក្រោយមានអីគេផ្តែផ្តាំទៅកាន់កូនចៅជំនាន់ក្រោយថាអោយពួកគាត់ដើរលើផ្លូវម៉េចដែរក៏ដូចជាអោយគាត់ជៀសផុតពីផ្លូវអីគេដែរអញ្ចឹងអ្នកមីងហា៎??

ខ៖ ញ៉ុមអត់មានពាក្យពេចន៍អីច្រើនទេ គ្រាន់តែញ៉ុមចង់ផ្តែផ្តាំកូនចៅជំនាន់ក្រោយអោយធ្វើអ្វីតាមភាពត្រឹមត្រូវខ្លួនឯងកុំធ្វើភ្លើតភ្លើន ហើយធ្វើអ្វីអោយមានភាពសមរម្យ បើធ្វើមិនត្រូវកុំធ្វើបើធ្វើមិនត្រូវកុំបំពាន ធ្វើអ្វីក៏ដោយអោយតែមានភាពសុចរិតទៅ!!

ក៖ ចា៎ អោយគាត់គេចផុតពីផ្លូវអីគេដែរអ្នកមីង?

ខ៖ ចា៎អោយគេចផុតពីគ្រឿងញៀន គេចផុតពីអ្វីៗដែលថាដឹកនាំអោយមិនល្អហ្នឹងហា៎ !!ក៖ហ៊ីៗ!!ខ៖ កុំអោយទៅមានភ្លើតភ្លើនអីមិនល្អអោយសោះ។

ក៖ ចា៎ហ្នឹងហើយ អ៊ីចឹងអ្នកមីងមានអីចង់ផ្តែផ្តាំ មានតែប៉ុណ្ណឹងឬក៏មានអីគេទៀត?

ខ៖ អត់ទេ!

ក៖ចា៎អញ្ចឹងអរគុណច្រើនអ្នកមីងសំរាប់ការសំភាសន៍នៅក្នុងថ្ងៃនេះញ៉ុមដឹងថាកូនអ្នកមីងគាត់នឹងបានស្តាប់ឮក៏ដូចជាអ្នកខ្លះចង់បានរៀននឹងសិក្សាពីប្រវត្តិប្រជាជនខ្មែរក៏ដូចជាជីវប្រវត្តិរបស់អ្នកមីងក៏ដូចជាអ្នកផ្សេងអញ្ចឹងទៀតណាស់អ្នកមីង!!ខ៖ចា៎!!ក៖ចា៎អរគុណច្រើន។